text:
Ikibazo cy’abashumba badafite ubwatsi bw’inka buhagije mu karere ka Rubavu kirakurura umwuka mubi hagati y’abahinzi n’abashumba kubera ibikorwa byo kwangiza insina zigahabwa inka.
Mu nama isobanurira abayobozi b’inzego z’ibanze ivugururwa ry’itegeko ryo kwegereza ubuyobozi abaturage, umuyobozi w’ingabo mu ntara y’Uburengerazuba Maj Gen Mubarakh Muganga yongeye gusaba abayobozi gushishoza bakanamenya impamvu zose zivamo amakimbirane mu baturage zigakemurwa hakoreshejwe ukuri,
Gen maj Mubarakh abihera ko kudacyemura ikibazo cy’abashumba bangiza insina z’abahinzi bikurura umwuka mubi hagati y’abahinzi n’aborozi bitewe n’amakosa y’abashumba bangiza insina kugirango bitazajya biba intandaro y’umutekano muke
Seburo Paul wo mu murenge wa Rubavu yajombye inshinge mu nsina kugira ngo azirinde abaza kuzitema bakazishyira inka, igikorwa avuga ko yakoze kugira ngo arinde umutekano w’urutoki rwe.
Ibi bikorwa byo kwangiza intoki z’abahinzi mu karere ka Rubavu mu mirenge yiganjemo ubworozi biterwa n’ubwinshi bw’inka zitabona ubwatsi buhagije, bikaba ngombwa ko abashumba bajya kubwiba.
Umuyobozi w’ingabo mu ntara y’Uburengerazuba Maj Gen Mubarakh avuga ko kudakemura ibibazo hashingiwe ku kuri byongera amakimbirane, agatanga urugero rw’umuturage wangirijwe yatanga ikirego agasaba indishyi igera ku bihumbi 80, ubuyobozi bukamubwira ko agomba kwishyurwa ibihumbi 10.
Kudacyemura ikibazo ku buryo umuturage anyurwa ntibikuraho neza ikibazo cyari kiriho, inama njyanama y’akarere ka Rubavu ikaba yari yasabye ko ibibazo by’aborozi n’abahinzi byacyemurwa aborozi bashoboye korora amatungo bashobora kugaburira kugira ngo hashire urugomo rw’abashumba bonesha imyaka y’abahinzi.


c: text/html

text:
Wowe mukobwa ukeneye umukunzi kandi ugeze igihe cyo kumushaka koko, ariko urukundo ntabwo ari ikintu cyoroshye, gukunda biravuna kandi biragora guhitamo uwo wakunda bitewe n’imico ye. Voice of Congo ikugira inama y’abahungu uzirinda mu gihe ugiye gukunda.
1. Umubeshyi
Nta kintu kibi kandi kibabaza mu rukundo nko gukunda umuntu udashobora kukubwiza ukuri, uhora akubeshya buri gihe yaba mu byo akoza, yaba umushahara ahembwa, inshutize zihariye, amarangamutima akakubeshya muri byose. Birashoboka ko nta muntu utabeshya cyangwa se hakabaho ibyo wakihanganira ariko bira goye kwihanganira no kwizera umuntu wagize akamenyero kubeshya.
2. Umuhungu uhora agucunga ahantu hose
Umusore ufata umwanya we akagusohokana, akaguha indabo n’utundi dukado dutandukanye nta kibazo aba agukunda koko ariko hari itandukanir riri hagati y’umusore ufata umwanya we agira ngo agushimishe n’undi ufata umwanya we agira ngo utagira ahandi ujya. Icyo gihe bishoboka ko aba ari urukundo rwinshi rubimutera ariko uzabyitondere cyane kuko bishobora kurangira ahora agutekereza gusa akumva yahora azi aho uri bikamubuza amahoro kandi nawe byakubangamira.
3. Umuhungu wiyitaho agamije kugukurura
Nta mukobwa washimishwa no gukunda umuhungu utiyitaho ngo abone akeye bigaragarira buri wese, akamusekera mbese umuhungu ubona ko atagukoza isoni buri wese amwifuza. Kenshi abahungu bameze batyo usanga baba bagamije kugukurura hari icyo agushakaho yamara kukibona agahita yigendera kandi usanga kenshi baba bakunda abakobwa benshi icyarimwe.
4.Umuhungu uhorana umunaniro n’ibibazo
Birababaje kubivuga ariko ntuzemere umuhungu uhora akwereka ibimenyetso by’uko ananiwe cyangwa ibimenyetso by’uko afite ibibazo byinshi byamurenze.Hari abakobwa bakunda bene abo bahungu kugira ngo babafashe kuva muri ibyo bibazo babiteho, eriko burya ingufu uzakoresha wita ku muntu umeze utyo n’igihe uzakoresha bizakugora cyane.
5. Uwahemukiwe
Gukunda no kwishimisha ni byiza ariko ntabwo ari bwo buzima, igihe ukunze umuhungu wahemukiwe ukamuha buri kimwe cyose ariko ntagire icyo ahindukaho ngo yishime ni ikimenyetso cy’uko mudashobora gukundana ibyiza ni ukumureka.
6. Umuhungu ukunda nyina cyane
Umuhungu uhora ashyize imbere nyina umubyara ntacyo mwageraho, umuhungu udashobora kugira icyo akora atakimenyesheje nyina, uwo muhungu byakugora kubana nawe kuko igihe kinini nyina azajya yivanga mu byanyu rimwe na rimwe usange abateranyije, kandi numuhitishamo azahitamo nyina.
7. Umuhungu w’ikijunjame
Biba byiza iyo umukunzi wowe muganira, akagushimisha, mukarebana filime, mukajyana muri resitora, nibindi ariko biragoranye kubana n’umuntu utavuga ikimurimo, ngo umenye ngo ari mu ruhe ruhande, ntaguhe ibitekerezo, udatinyuka kuvuga icyo atekereza.Ibi kandi ashobora no kuba abiterwa n’ikizere gike yigirira.
8.Umuhungu udakunda abana
Abana baravuna, bararwana, bariyanduza rimwe na rimwe basaba kubitaho kandi ntibiba byoroshye, igihe ugiye gukunda umuhungu cyangwa gushaka umugabo uzajye ubanza wibaze niba akunda abana nusanga abakunda biza ari amahire ariko wa muhungu udakunda abana byazabagora igihe muzaba mubanye mukagira abana, byagira ingaruka kuri mwe, ku muryango wanyu ndetse no ku nshuti zanyu.
9.Umuhungu wagize coulpe nyinshi zitandukanye
Umuhungu ukubwira ko yizerwaga cyane kandi yakunze kugira inshuti cyane ariko bagatandukana, kuva mu bugimbi bwe ntiyigeze abera aho atagira inshuti bagatandukana agafata indi, uyu muhungu nta gihe kinini amara n’inshuti nshya, ashobora kuyikorera buri kimwe cyose ariko ikibazo ni uko akunda intangiriro, iyo mumaze iminsi aba yarambiwe agahita yishakira indi nshuti.
10. Umuhungu wikunda
Ni byiza gukunda umuhungu wiyitaho kandi uzi no kwiyitaho cyane, ariko kenshi yiyataho wowe akakwibagirwa cyangwa akakwibuka nyuma, buri gihe akwibuka nyuma ko atakwitayeho nawe niba ari imyenda cyangwa ikindi kintu agiye kugura arigurira wowe aze kukwibuka nyuma.

robotstxt: allowed

filter: keep


text:
Kuri iki kibazo cyo kwikinisha, twagirango tubabwire uko abantu babibona : Babivugaho ibintu bitandukanye bitewe n'imico yabo, ibihugu bakomokamo, imyemerere ku bijyanye n'iyobokamana n'ibindi. Niyo mpamvu uzasanga bamwe bavuga ko ari ibintu byiza byagufasha mu buzima bwa buri munsi : Cyane cyane mu bihugu byateye imbere( amerika n'uburayi) babona ko kwikinisha ari ibintu bisanzwe,bishobora kuba byakugirira akamaro : kugufasha kwirinda indwara zandurira mu mibonano mpuzabitsina, kuvura depression, gutuma wumva umerewe neza n'ibindi. Muri iyi nyandiko turibanda ku ngaruka zagaragaye ku bantu benshi kandi n'abaganga bakaba babyemeranywaho. Ikindi gituma twibanda ku ngaruka mbi zo kwikinisha ni uko zirusha uburemere inyungu ushobora gukuramo. Zimwe mu ngaruka zikunze kugaragara, harimo :
1. Kurangiza vuba : Uko ugenda urushaho kwikinisha, niko ubushobozi bwo kuba wakora imibonano n'umugore igihe kinini bugenda bugabanuka.
2. Kuba ikiremba : ibi biza bikurikiranye no kurangiza vuba, noneho ntubashe kongera kugira ubushake bwo gukora imibonano n'umugore wawe cyangwa undi muntu mudahuje igitsina.
3. Mu buzima busanzwe : Iyo umuntu amaze kokamwa no kwikinisha hari ibintu byinshi bihinduka mu mitekerereze ye. Utangira kwiyumvamo ko utari umugabo wuzuye, ugatangira kwisuzugura, abagabo bamwe banga no gushaka abagore kuko baba bumva ko ntacyo bazabamarira, batazabasha kubashimisha. Utangira gufata igihe wagakozemo ibindi ukakimara wikinisha, gutinya abakobwa no kutabasha kwegera abandi bagabo kubera kwisuzugura.
4. Ku buzima bwawe:gutakaza imisatsi, kugabanuka k'ubushobozi bwo gufata mu mutwe, kurangara, kuzana ibikezikezi mu maso, gushidikanya cyane, kugabanuka k'ubwenge muri rusange. Kunanirwa cyane,kugabanuka kw'abasirikare b'umubiri,n'ibindi.
Twababwira ko izi ngaruka hamwe n'izindi tutavuze haruguru aha zitazira rimwe zose cyangwa ngo zize ku muntu wese wikinisha. Akenshi izi ngaruka zigaragara kubantu bikinisha cyane, inshuro nyinshi kandi bakabimaramo igihe kirekire( urugero kwikinisha kabiri ku munsi mu gihe cy'imyaka itatu kugera kuri itanu.) Hano bavuga ko umuntu ageze ku rwego rwa "addiction", abaganga b'inzobere mu ndwara zo mu mutwe bakaba babyita "obsessive compulsive disorder" mu ndimi z'amahanga. Hano umuntu aba yumva ashaka kwikinisha igihe cyose.
Kugabanuka k'ubushobozi bwo gufata mu mutwe : iyo umuntu yikinisha agasohora, habaho kwiyongera kw'imisemburo bita acetylcholine, dopamine na serotonine mu mutwe. Iyi acetylcholine iyo irenze urugero rusanzwe mu mutwe, niyo itera :
Kwibagirwa, kugabanuka k'ubushobozi bwo gufata mu mutwe n'ibindi. Ku kibazo cy'ubuzima bw'imyororokere :
ntago kwikinisha bituma umuntu atabyara iyo akibasha kuba yakora imibonano mpuzabitsina agasohora. Ariko twabonyeko kwikinisha bishobora kugira ingaruka ku mibanire yawe n'uwo mwashakanye. Ushobora kwifashisha kwikinisha kugirango wirinde abagore, nibyiza ariko ikibazo n'uko numara gushaka uwawe mugasezerana, ushobora kuzaba waramenyererye kubonera ibyishimo mu kwikinisha, bibe byatuma utabasha kwita ku mugore wawe. Iki ni kimwe mu bituma ingo zisenyuka. Nubwo hari abantu babona ko kwikinisha iyo bikozwe mu rugero ntangaruka bigira, ariko twabonye ko akenshi bishobora kugera aho utakibasha kubireka bikaba byateza ingaruka zirenze akamaro byakugiriraga
Niba Hari Igitekerezo Cyangwa Icyifuzo Ushaka Kuduha Watwandikira Kuri Email Yacu Ariyo Info@ibishya.biz Cyangwa Kuri stonypaparazzi@yahoo.com Ushobora No Kuba Watubona Kuri Facebook, Ugashakisha Stony Paparazi
Posted by Stony Paparazzi/ Ibishya.biz


text:
Rwanda | Nyanza: Gereza ya Mpanga yizihije umunsi w’umuco
Ubuyobozi bwa gereza ya Mpanga bufatanyije n’imfungwa n’abagororwa bafungiye muri iyo gereza bazihije umunsi w’umuco tariki 13/09/2012.
Abagororwa babyinnye karahava
Imfungwa n’abagororwa bafungiye muri gereza ya Mpanga bizihije uwo munsi babinyijije mu bihangano binyuranye birimo indirimbo nyarwanda, uturingushyo tw’abasizi n’amahamba n’indi mikino yakinwe ishingiye ku muco wo hambere abanyarwanda bari bafite mu mibereho yabo ya buri munsi.
Abagororwa ba gereza ya Mpanga basangira ku nzoga y’amarwa
Bisengimana Eugene, umuyobozi wa gereza ya Mpanga avuga ko kuba ubuyobozi bw’iyo gereza bwifatanyije n’imfungwa n’abagororwa bahafungiye mu kwizihiza umunsi w’umuco ari ikintu gikomeye cyane kuri bo.
Abagororwa ba gereza ya Mpanga berekana uko abanyarwanda basangirira hamwe ibivuye mu musaruro w’ibyo bejeje
Yasobanuye ko kuba umuntu afunzwe bidakuraho ko akomeza kurangwa n’umuco by’igihugu cye cy’amavuko. Ashingiye ku nkingi 4 urwego rw’igihugu rushinzwe imfungwa n’abagororwa rugenderaho zirimo kugororwa, Ubutabera, ubumenyi hamwe no kongera umusaruro yavuze ko izo nkingi zose zifite aho zihuriye n’umuco ndetse no kwihesha agaciro byarangaga abanyarwanda bo hambere.
Sibomana Antoine wanditse igitabo cya Mpangara nguhangare ufungiye muri gereza ya Mpanga asubiramo ibyarangaga umuco nyarwanda
Umuyobozi wa gereza ya Mpanga, Bisengimana Eugene asanga umuco nyarwanda wihishemo indangagaciro na kirazira bityo ukaba wafasha abagororwa n’imfungwa kugororoka. Agira ati: “ Mu ndangagaciro z’abanyarwanda usanga harimo ibintu bibuza abantu kwishora mu byaha bitandukanye”
Akurikije uko umunsi w’umuco wizihijwe muri gereza ya Mpanga yavuze ko hari icyizere cyinshi ko umuco wagira uruhare runini mu guhindura imyifatire y’imfungwa n’abagororwa ndetse no mu buzima busanzwe bw’abatari muri gereza.
Hagati y’abayobozi n’abagororwa hari ibyishimo bidasanzwe
Mushimiyimana Edouard, umuyobozi w’ishami ry’ubutegetsi mu karere ka Nyanza wari uhagarariye ubuyobozi bw’akarere yunzemo avuga ko kwizihiza umunsi w’umuco muri gereza bifite ubutumwa bukomeye kubahafungiye ndetse no ku bantu bari hanze yayo.
Yagize ati: “ Abari muri gereza nabo barebwa n’umuco kuko baba bakeneye kwisubiraho basabwa kongera kugororokera umuryango nyarwanda bahemukiye bigatuma bajyanwa muri gereza”
Nk’uko Mushimiyimana yakomeje abivuga umunyarwanda agomba kugira uko yitwara gutandukanye n’abandi bantu badafite aho bahuriye n’umuco wo kwihesha agaciro ubaranga mu mibereho yabo.
Ubusanzwe umunsi w’umuco wizihizwa tariki 1/09 buri mwaka ariko muri gereza ya Mpanga uwo munsi wahuriranye n’ibikorwa byinshi bituma utabasha kwizihiza kuri iyo tariki nk’uko Bisengimana Eugene, Umuyobozi w’iyo gereza yabitangaje.
Gereza ya Mpanga ifungiyemo abagororwa b’ibyaha bya jenoside, ibyaha bisanzwe n’imfungwa zikomoka mu gihugu cya Sierra Leone zifungiye ibyaha by’intambara n’ibyibasiye inyoko muntu.
Leave a comment!


text:
Rusizi: Abaturage barasabwa kugirira icyizere inzego zibegereye
Umuyobozi w’Akarere ka Rusizi, Nzeyimana Oscar arongera gusaba abaturage kugirira icyizere inzego zibegereye, ni ukuvuga iz’umudugudu, Akagali n’umurenge, aho gushaka gusimbukisha inzego ibibazo byabo ,akenshi biba bitanakomeye byagombye no gukemukira ku rwego rw’umudugudu, ariko ugasanga rimwe na rimwe izo nzego bataziha agaciro zikwiye.
Ibyo umuyobozi w’Akarere ka Rusizi Nzeyimana Oscar abisabye abaturage b’Akarere ka Rusizi nyuma y’aho umuturage wo mu kagali ka Rwenje, umurenge wa Nkombo, mu karere ka Rusizi witwa Karibwende Vital yandikiye ibaruwa Minisitiri w’ubutegetsi bw’igihugu, akagenera kopi yahawe inzego zitandukanye zikorera mu karere ka Rusizi zirimo n’iz’itangazamakuru avuga ko arenganywa n’ubuyobozi bw’umurenge wa Nkombo nyamara ubuyobozi bw’Akarere bwajya kugikemura bugasanga ntaho yakigejeje mu nzego z’ibanze ngo kiburirwe igisubizo.
Icyo kibazo nk’uko kiri muri iyo baruwa uwo muturage Karibwende Vital yandikiye Minisitiri w’ubutegetsi bw’igihugu kuwa 05/05/2014, ngo ni icyo avuga ko afitanye n’abaturanyi be ngo bamwoneshereza, kuko ngo baragira amatungo yabo muri metero 50 z’inkengero z’ikiyaga cya Kivu, ubundi zagenewe guterwa mo urubingo, akaba nta muturage wemerewe kuzihingamo cyangwa ngo agire ikindi kintu azikoreramo kuko ubwo butaka ari ubwa Leta iteramo urwo rubingo mu rwego rwo kurengera ibidukikije.
Avuga ko abaturanyi be barenga kuri ayo mabwiriza bakajyanamo amatungo akanamwonera imyaka, kuko ngo iyo myaka ye igera hafi y’izo metero 50, ariko yabibwira umuyobozi w’umurenge ntabyiteho ngo akaba ari yo mpamvu yahisemo kwandikira ibaruwa Minisitiri w’ubutegetsi bw’igihugu amugezaho icyo kibazo.
Ubwo Umuyobozi w’Akerere ka Rusizi, Nzeyimana Oscar yageraga aho uwo muturage avuga ko yonesherezwa, mu nama n’abaturage bavuze ko uwo mugabo abesya atigeze yonesherezwa, kuko ngo atari we ufite imirima aho wenyine kandi akaba nta wundi utaka icyo kibazo, ahubwo ko bororera mu biraro, akaba nta matungo yabo asohoka ngo ajye kumwonera.
Aba baturage bo bavuga ko uyu Karibwende Vital yigira umunyabwenge,akavuga ko ngo nta rwego na rumwe atageramo, ngo bigatuma nk’uko babivuga agenda asebya ubuyobozi bw’umurenge wabo ngo ntibuzi gukemura ibibazo, kandi ngo ari we utubaha izo nzego.
N’ubwo mu nama n’abaturage, uwo Vital yavuze ko yanyuzwe n’ibyayivugiwe mo, akavuga ko noneho yemeye kutazongera gusimbuka inzego mu gihe afite ikibazo, yanavuze ko n’umurongo ubuyobozi bw’Akarere bwahaye ikibazo yari afite na wo ushimishije akaba yumva nta zindi ngingimira asigaranye.
Icyakora bwana Nzeyimana Oscar yavuze ko mu by’ukuri iki kibazo uyu muturage akuririza nta shingiro rinini gifite ryatuma yandikira Minisitiri w’ubutegetsi bw’igihugu, agasanga kitaragombaga no kurenga ubyobozi bw’akagali, kuko izo metero 50 avuga ari ubutaka bwa Leta buba burinzwe ku buryo nta muturage wajyana mo amatungo ngo abure guhanwa, agasanga icyo atari ikibazo cyagombye kurenga urwego rw’ibanze rwegereye uwo muturage, asaba abaturage kujya baha agaciro kazo inzego z’ibanze zabashyiriweho, kandi bakirinda gutsimbarara ku bitekerezo byabo igihe atari ngombwa.
Leave a comment!


text:
Imyambarire mu bimansuro, ubushotoranyi
Muri Kigali utubari n’amahoteri biberamo imbyino za nijoro zizwi nk’ikimansuro bimaze kuba byinshi, gusa benshi ntibabyumvaho kimwe kuko n’ubwo bishimisha ababyitabira ku buryo bigenda bikundwa cyane, ariko ntibivugwaho rumwe, kubera ko imyambarire y’abakobwa babyitabira ngo yaba ishotora abagabo.
Akenshi ababyeyi bajya kureba ibimansuro usanga bavuga ko basanzemo nk’abakobwa babo batakiranuka, abasore na bo bakavuga ko basanze ari nk’abakunzi babo batandukana ubwo. Izi mvugo z’abareba (...)
Muri Kigali utubari n’amahoteri biberamo imbyino za nijoro zizwi nk’ikimansuro bimaze kuba byinshi, gusa benshi ntibabyumvaho kimwe kuko n’ubwo bishimisha ababyitabira ku buryo bigenda bikundwa cyane, ariko ntibivugwaho rumwe, kubera ko imyambarire y’abakobwa babyitabira ngo yaba ishotora abagabo.
Akenshi ababyeyi bajya kureba ibimansuro usanga bavuga ko basanzemo nk’abakobwa babo batakiranuka, abasore na bo bakavuga ko basanze ari nk’abakunzi babo batandukana ubwo. Izi mvugo z’abareba ikimansuro zigaragaza ko atari umurimo mwiza abantu bose bibonamo, kabone n’ubwo baza kuwureba ariko abawukora, cyane cyane abakobwa, usanga hamwe na hamwe bafatwa nk’abamazeho.
Akenshi abantu bakururwa no kureba imibyinire n’imyambarire y’urukoza soni iba ihari.
Umusaza Straton Nsanzabaganwa, umukozi mu nteko y’ururimi n’umuco by’abanyarwanda yatubwiye ko kubera akazi akora, byatumye afata umwanya ajya kwirebera ibimansuro bikomeje kuvugisha benshi, ariko ngo yumijwe no kuhasanga abantu yise ko babashije kwerura (barengeje urugero rukwiye). Agira ati “Aba yaje kubyina mu gitaramo, ese babyina bambaye kuriya kugira ngo imbyino irusheho kuba nziza cyangwa ni ugukurura za ngeso mbi z’abantu? Burya aba ashaka kugira ngo rya jisho ribona ritekereze ibyongibyo, amukurure ashobore kuba yajya no muri gahunda atari yateganyije.”
Akomeza avuga ko n’ubwo ubusanzwe mu muryango w’abantu muri rusange ikibi n’icyiza bigendana, ariko Abanyarwanda bakwiye kurebera hafi ikibi kitaraganza icyiza, kuko icyo gihe umuryango waba urimo urononekara.
Nsanzabaganwa avuga ko iyo mu muco hajemo ibintu nk’ibyo bifatwa nk’ibyirirwa bisakarizwa kuri za internet cyangwa muri za mbuga nkoranyambaga (social network), mu mafilimi cyangwa n’ahandi.
Ati “Usanga ari ibintu by’ibyuririzi birimo kutwinjirana mu gihugu, usanga hatagize ubyamagana bishobora kuzana ikibi kikaganza icyiza. Hari hakwiye kuba uburyo bwo gucunga ibintu bimwe na bimwe byinjira mu gihugu, ndetse hakaba hajya hanafatirwa imyanzuro bimwe na bimwe ku bufatanye na Polisi y’igihugu.”
Aha ariko kandi yashimangiye ko Inteko y’ururimi n’umuco ifite ubushobozi bwo kuvuga ko ikintu runaka kidakwiye cyangwa gikwiye mu muco w’u Rwanda, ndetse ngo mu minsi iri imbere imyanzuro iratangira kujya ifatwa ku bintu bimwe na bimwe.
Uretse ko Muzehe Straton Nsanzabaganwa avuga ko abamansuzi baba bagamije kubyutsa ingeso z’ababareba, usanga ku tubare twinshi n’amahoteri, ahabera ibimansuru, akenshi indaya hafi aho ziba zirekereje kugira ngo na zo zibonere ibiraka. Bityo uburaya bukaba bubonye ikibutiza umurindi, ubwo n’ingaruka zibuturukaho zikarushaho kwiyongera.
Ibimansuro n’ababibyinamo bakabita abamansuzi, ni umuco bivugwa ko waturutse muri Uganda uza hano mu Rwanda, ariko Uganda ngo ubu bageze no ku rwego rw’uko hari ibimansuro bigibwamo n’abifite, aho abakobwa babyina bambaye uko bavutse.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Kwigisha indagagaciro nyarwanda bikwiye kujyana n’uburere bwiza ku bana, “S.E MINEDUC”.
Rusizi: Ishuri ryisumbuye rya Gishoma na Cllège la lumière de Gasonga bibutse abazize Jenoside.
Posted on May 21, 2014 by admin in Imyitwarire
Aya mashuri yombi (Ishuri ryisumbuye rya Gishoma na Cllège la lumière de Gasonga) yegeranye yahisemo kwibukira hamwe abatutsi bazize Jenoside yo muri Mata 1994 cyane cyane abana ,abari abanyeshuri, ndetse n’abari abarezi.
Ni umuhango wabanjirijwe n’ijoro ryo kwibuka aho abo bana biga muri ayo mashuri yombi baganirijwe ku bubi bwa Jenoside, itegurwa ryayo n’ingaruka mbi igira ku baturage harimo gutakaza umubare munini w’abantu bazize icyo bari cyo, gusiga imfubyi, abapfakazi, inshike n’abandi batishoboye benshi kuko ibyabo biba byashenywe n’abakora Jenoside, abo bana basabwa kumenya ububi bwayo n’ukuntu bayirinda, nk’urubyiruko rwanagizwe ho ingaruka ikomeye cyane na Jenoside yakorewe abatutsi mu Rwanda.
Banaganirijwe ku ruhare rw’abanyabwenge mu kubaka igihugu no ku gisenya, bagaragarizwa ukuntu bamwe mu bitwaga intiti bijanditse muri Jenoside, bagacura, bakanashyira mu bikorwa umugambi wa Jenoside, bakica imbaga y’inzirakarengane z’abatutsi, abo bana babwirwa ko bo nk’intiti z’ejo hazaza, bagomba kumenya akamaro k’umuntu, bakirinda ko hari icyakwongera kumena amaraso y’abanyarwanda ukundi.
Mbere y’iryo joro ryo kwibuka abayobozi banyuranye mu karere ka Rusizi bari bamaze iminsi igera kuri 3 basura abo bana mu rwego rwo gutegura uko kwibuka, aho babahaye ibinganiro binyuranye, birimo amateka mabi yaranze uRwanda akanarugeza kuri Jenoside, kumenya Jenoside icyo ari cyo no kurwanya abagerageza gupfobya Jenoside yakorewe abatutsi no kuyihakana bose,hamwe n’akamaro ko kwibuka.
Abo bana bari banahawe ikiganiro ku ihungabana n’uko umuntu yafasha uwahungabanye, bahabwa n’ikindi cyerekeranye n’aho uRwanda rugeze rwiyubaka runibohora mu mutekano, haba imbere mu gihugu ndetse no hanze yacyo.
Ubwo bahabwaga ibyo biganiro twari twabasuye, maze badutangariza ko nk’urubyiruko bazagera ikirenge mu cy’urundi rubyiruko rugenzi rwarwo rwari urwa FPR Inkotanyi, rwemeye gushirika ubwoba rugahangana n’inkoramaraso zicaga abana b’abanyarwanda zibakorera Jenoside, kugeza ubwo ruyihagaritse nta nkunga y’amahanga ibayeho, n’ayo mahanga ahubwo yari arimo arebera ibyakorwaga, abo banyeshuri biyemeza kuzaba intwari mu buzima bwabo bwose.
Umunsi nyirizina wo kwibuka, ku wa 17 Gicurasi 2014, nyuma y’urugendo rwo kwibuka rwakozwe n’abarezi n’abanyeshuri b’ibyo bigo byombi bahuriye hamwe n’abayobozi batandukanye bo mu karere ka Rusizi bakajya kunamira no gushyira indabo ku mva zibitse imibiri y’abatutsi bazize Jenoside bashyinguye mu rwibutso rwa Ryagacece ruri mu murenge wa Gashonga, baganirijwe n’abashyitsi banyuranye ku mpamvu yo kwibuka n’impamvu batagomba kwibagirwa ibyabaye.
Nyuma y’ubuhamya bunyuranye bwahatangiwe,abanyeshuri n’abarezi babo bagaragaje ko nubwo igihugu cyaciye muri ibyo byose, ubu abanyarwanda bafite icyizere cyo kubaho kandi neza bakesha Guverinoma y’ubumwe bw’abanyarwanda yahagaritse Jenoside ubu ikaba igejeje uRwanda aho amahanga yifuza, banayishimira uko yashyize ho iyi gahunda yo kwibuka mu bigo by’amashuri.
Muri iki gikorwa cyo kwibuka, abashyitsi banyuranye bari bacyitabiriye bashimiye ishuri ryisumbuye rya Gishoma igikorwa cyiza ryakoze giterera insina za kijyambere zigera kuri 60, umukecuru w’inshike ya Jenoside utuye mu murenge riherereyemo wa Rwimbogo , rinashimirwa uko rikomeje kuba hafi abanyeshuri b’imfubyi za Jenoside cyane cyane abafite ibibazo kurusha abandi.


text:
Bwana Abdallah Akishuli uherutse kwitandukanya na Gasana Anastase yatangaje ko yashinze irindi shyaka. Yaryise FPP(Front Pour la Paix et le Progress)-Urukatsa. Ikintu kidasobanutse nuko niba ntibeshye n’ingabo za Gasana Anastase ( niba zibaho ) zitwa Urukatsa. Cyangwa ibi byaba bishatse kuvuga ko Abdallah Akishuli yatwaye Urukatsa akarwambura Gasana Anastase? Njye ibi byanteye urujijo.
Ikindi Abdallah Akishuli, mu nyandiko yatangaje, ntiyasobanuye ku buryo buhagije ibyo kurwanya Kagame hakoreshejwe ingufu za gisilikari ariko agombe kuba akibikomeje kuberako izina Urukatsa nta kindi ryaba risobanuye cyane ko avuga ko ashaka kujanjagura Inkotanyi, abayoboke b’ishyaka rye bakaba bazitwa “Amacumu Acanye”.
Abanyarwanda twarapfushije bihagije kuburyo hari abo tutifuza ko hagira amaraso na make yongera kumeneka yaba ay’abahutu yaba ay’abatutsi. Ariko ndabona Urukatsa ruri gusura indi ntambara. Ikindi njye nibaza niba aba bantu bo mu Rukatsa bafite ubushobozi bwo guhangara Kagame, niba bafite ubushobozi bwo gushaka no gutoza abasilikare, kubagurira ibikoresho, kubona aho bazitoreza n’aho bazatera baturutse kuko ni ibintu bitoroshye.
Mu nyandiko Abdallah yatangaje hari aho agira ati: “Kugirango birusheho kumvikanira amahanga ko MRND ari mbi cyane byabaye ngombwa ko FPR-Inkotanyi nayo yitwikira umwambaro w’interahamwe ikoresheje amayeri menshi yirara mu batutsi yabeshyaga ko irengera irabica kugirango byitirirwe MRND na CDR noneho biyihe amahirwe yo kwigarurira ubutegetsi yonyine kuburyo bworoshye kandi budasubirwaho”. Abdallah aremeza ko Abatutsi bo muri RPF biyiciye abatutsi benewabo kugirango babone uko baharabika Habyarimana n’ubutegetsi bw’abahutu barwanyaga. Iri ni ishyano pe!
Ikindi kigaragara mu nyandiko ya Abdallah, nuko ariwe wari “backbone” w’ishyaka abasangizi kuko ibitekerezo ni bimwe, biragaragara ko byari ibya Abdallah, umuntu akibaza niba Gasana Anastase azabasha gukomeza wenyine adafite Abdallah!
Inyandiko yose yatangajwe na Abdallah Akishuri: Abdallah akishuri
Ubwanditsi


text:
Bamwe mu bagore bo mu kagari ka Gakoma, mu murenge wa Mamba ho mu karere ka Gisagara ubwo bizihizaga umunsi wahariwe abagore batangaje ko igikorwa cyo kuremerana kimaze kubavana mu bukene, bakaba basaba na bagenzi babo kwibumbira mu mashyirahamwe ndetse no gufata neza inka baba barahawe kugirango bayikuremo umusaruro. Mu muhango wo kwizihiza umunsi wahariwe […]
Nyamagabe: credit cooperatives, a means for women development
These women in Nyamagabe District say joining associations, credit giving groups, working with financial institutions as well as other projects have developed them and their families. This has revealed the secret behind women development in the area as it includes forming cooperatives and sharing developmental ideas. These women form credit groups to collect the little […]
GISAGARA: KWEGERA ABANDI BATEGERUGORI MU ISTINDA BYAMUFASHIJE KWAKIRA UBURWAYI ABANA NABWO
Twagirayezu Gloriose w’imyaka 35 utuye umurenge wa Kibirizi mu karere ka Gisagara, avuga ko kuri ubu ntacyo yanganya amatsinda y’intambwe kuko ariyo atumye abaye akibasha kugira icyo akora, cyane ko ari muri yo yamenyeye ko afite ubwandu bwa Sida ndetse uyu munsi akaba yigiramo uko agomba kwifata. Twagirayezu Gloriose avuga ko yatangiye kujya arwara gurika […]
Ngororero : Umwaka wa 2013 uzasiga abagore bakemuye ibibazo by’ubukene
Uyu ni umwanzuro wavuye muri kongere (congres) y’Inama y’Igihugu y’Abagore mu karere ka Ngororero yabaye ku matariki ya 18 na 19 Ukuboza 2012, aho abayitabiriye bihaye umuhigo wo kuzamurana mubukungu. Nkuko byagaragajwe n’abo bagore, ngo mukarere ka Ngororero bigaragara ko abagore bahagurukiye kwihangira imirimo no kwibumbira mu makoperative kurusha abagabo, ariko hakaba hakigaragara n’abagore baba […]
Rwanda : Abagore bibumbiye muri Association Dushyigikirane batera imbere buri munsi.
Association Dushyigikirane ikorera mu murenge wa Masoro,akarere ka Rulindo,abarigize bavuga ko bateye imbere ku buryo bushimishije. Iyi Association igizwe ahanini n’abagore b’abapfakazi ,abantu bageze mu zabukuru,ndetse n’abana b’imfubyi.Intego yayo akaba ari ugushyigikira, no gufasha aba bantu bavuzwe haruguru kwiteza imbere, bakora imirimo itandukanye ibabyarira inyungu. Kubavana mu bwigunge,kubafasha guhindura imyunvire, no kureba imbere kugira ngo […]
Rwanda | Huye: abagore b’i Gishamvu bakangurirwa kurushaho kwishyira hamwe n’abandi
Mu bihe byashize, wasangaga abagabo bo mu cyaro bumva ko nta mugore wazerereye, ujya mu makoperative cyangwa mu mashyirahamwe. Batekerezaga ko umugore nyawe ari ukora imirimo yo mu rugo akanarera abana. I Gishamvu iyo myumvire yarahindutse: umugore utiyunga na bagenzi be arabikubitirwa. Imvano yo gukubitira abagore kutiyunga n’abandi, ni uko abagore babashije kwibumbira mu matsinda […]
Rwanda | Ngoma: Abayislamukazi ntibakitinya mubikorwa by’ iterambere
Ihuriro ry’abayislamukazi bo mukarere ka Ngoma barashima ubuyobozi bwa Islam muri aka karere ko bubafasha kuva mu bwigunge bakagana mu bikorwa byabateza imbere. Ibi byavuzwe ubwo basurwaga na bagenzi babo bo mukarere ka Kamonyi ho muntara y’amajyepfo mu rwego rw’umubano (Gimerage). Muri iki gikorwa cyahuje abayisilamukazi bo muturere twombi,cyaranzwe no gusangira ubuzima bw’uko babayeho n’icyakorwa […]
Rwanda : Ntabwo wakwiyubaka uhora uhekenya amenyo
Aya magambo ni amwe mu akubiye mu kiganiro Dr. Jean Pierre Dusingizemungu, umuyobozi wa Ibuka mu Rwanda, yagiriye abari muri Kongere ya AVEGA yabereye mu Karere ka Huye kuwa 2 Kanama 2012. Muri iki kiganiro, Dr. Dusingizemungu yagiriye abanyamuryango ba AVEGA inama yo kudaheranwa n’agahinda, ahubwo bagaharanira kubaho, bagakora ibikorwa bibateza imbere ngo batazavaho basigara […]


text:
Ingoma I Rwanda (Igice cya XXX)
Nkuko twabibateguje mu gice cya makumyabiri n’icyenda, tugiye kwinjira mu gice cy’amateka maremare y’iremwa ry’ingoma. Amateka n’imiterere y’ingoma tukaba tugiye kuyava i Muzi tukazayagera i Muzingo. Tugiye gukomereza ku ngingo nkuru twise “Ingoma z’Imisango” izagira ingingo nto nyinshi zizagenda zisobanura Ingoma n’umwanya yari ifite mu Rwanda rwo ha mbere. Muri iki gic , turacyabagezaho umutwe wiswe “Ibigwi by’ingoma”.
Ibigwi by’ingoma
Ibigwi by’ingoma haba mu Rwanda rwo ha mbere, haba no mu Rwanda (...)
Nkuko twabibateguje mu gice cya makumyabiri n’icyenda, tugiye kwinjira mu gice cy’amateka maremare y’iremwa ry’ingoma. Amateka n’imiterere y’ingoma tukaba tugiye kuyava i Muzi tukazayagera i Muzingo. Tugiye gukomereza ku ngingo nkuru twise “Ingoma z’Imisango” izagira ingingo nto nyinshi zizagenda zisobanura Ingoma n’umwanya yari ifite mu Rwanda rwo ha mbere. Muri iki gic , turacyabagezaho umutwe wiswe “Ibigwi by’ingoma”.
Ibigwi by’ingoma
Ibigwi by’ingoma haba mu Rwanda rwo ha mbere, haba no mu Rwanda rw’ubu,ni byinshi cyane! Kuko byogeye hose tutibagiwe no mu mahanga. Nk’uko amateka y’ingoma abigaragaza, ingoma ntizihuije amoko n’amatwara. Ku ngoma za kera habaga Ingoma z’Ingabe zari indanga-bwami ntizivuzwe, hakaba Ingoma z’Imihango zabaga zigenewe kuvuzwa mu muhango uyu n’uyu; hakaba iz’Impuruza zashozaga intambara, n’iz’Umutsindo ,umurishyo wazo ukajyana n’ivuga ry’amacumu, ingabo zatsinze urugamba zivuga ibigwi.
Habaga n’ingoma z’imivugo zavugiraga i Bwami no mu irambagira ry’igihugu Umugendo ugashagara, cyangwa se Umusuko w’Igihubi ugasanganira Umwami. Ingoma z’Imihango n’iz’Ingabe, iz’Impuruza n’iz’Umutsindo ntizikibaho. Zacyuranye igihe n’imiterekero yajyanaga n’ibitero byarengeraga ubusugire bw’u Rwanda rwo ha mbere.
Nyamara, ariko ingoma ntizacitse mu Rwanda, ahubwo iz’Imisango ziracyavugwa cyane zarogeye no mu mahanga zirazwi; ndetse zibarutse iz’Imiburo zimenyekesha ibihe, n’iz’Imitako zizihiza uruhimbi mu miturirwa.
Ibigwi by’Ingoma mu Rwanda rwa mbere na mbere
Ingoma zagize ibigwi bitagerurwa mu ngoma-ngabe zo mu Rwanda rwo hambere. Reka turebe ibigwi byazo uko byagiye bikurikikirana:
Ingoma Mpinza
Abatwa b’impunyu nibo bavuga batuye mbere mu mashyamba bigabanyije umuryango ukagira icyanya cyawo undi icyawo, ukaba ari naho uhigira. Abakonde baje bakonda ishyamba,bakaba baragiraga ituro ry’umutware w’Abatwa ryitwaga “URWUGURURO “, kugirango babone uburenganzira bwo gukonda ishyamba cyangwa kwegeka mo imizinga, batatanga rya turo imizinga igaseswa cyangwa se imyaka ikononwa.
Abatwa bo mu gihugu bitandukanyije n’impunyu ziguma mu ishyamba ryazo zirigenga, zirigenzura, bo bahitamo kwibanira n’abandi baturarwanda no kwigumira ku murimo wabo wo kubumba inkono n’ibibindi bakabigurisha bikabatunga.
Abakonde bamaraga gukomeza umuryango,umukuru w’umuryango ubagenga akitwa Umwami, aho banesherejwe n’Abami b’Abanyiginya babita Abahinza byo kuvuga abo rubanda ikesha uburumbuke bw’imyaka.
Abahinza bari abakuru b’imiryango bagategeka bene wabo.Ntabwo bamaraniraga kwungura igihugu cyabo, umuntu yagumanaga abo bava inda imwe. Kwagura igihugu cyabo byaterwaga no gutura ahegereye ishyamba bakarikonda.
Uko bakonda ishyamba, bagira n’amahirwe yo kwororoka ,umuryango ukaba munini.Haca amasekuruza menshi cyane, umwami wabo akaba afite umuryango munini ukomeye.
Igihugu cyabaga kinini ari uko Ingoma y’Umuhinza runaka irusha abandi ishyamba. Umwami wese yakondeshaga ishyamba rye,ryarangira agahinira aho, akahatera urubibi n’amateke cyangwa se rw’ibikangaga ahari mu bishanga by’urugano.
Bene wabo b’abo bahinza bakoreshaga ikoro ry’ibro bahingagabyose aho byereye.Abo bahinza nabo bakagira ibirori byo kuvuma ibyonona imyaka byose,bagahabwan’umuganura ukagirirwa ibirori nawo.
Abahinza baremye u Rwanda mu ikonda ry’ishyamba ryari rirutwikiriye.Bagiraga Ingoma kuko ariyo kirango cy’ubwami mu bihugu by’Abirabura ba Afurika iyi yacu.Dore nk’Abahinza b’I Mabanza mu Bwishaza batwaraga Ubwisahaza n’Ubudaha,Ingoma yabo ya GIHUGU.
NKANDAGIYABAGOME yari iy’Abahinza b’I Mushishiro,
KAYENZI yahoranye Abahinza b’I Bugamba mu Cyingogo.
SIMUGOMWA ikaba iy’Abahinza batwaraga mu Cyingogo
Mu by’ukuri ,Ingoma Mpinza n’imitekerereze yazo niyo yatazuriye itegura Ingoma zindi zadutse nyuma.
Ingoma Mpima
Abahima badukanye inka,barwubatse ku mutwe,bagatura aho inka zabo ziraye,ari nako bagendana n’urugo rwabo rwose.Bageze mu by’ino, aho baragiye inka zabo bakabagiramo abagaragu. Yamara kugwiza abagaragu be bakamubera amaboko yo kumuyoborera ba Bahinza, akabaha inka, bakaryoherwa bagatabara shebuja,nabo bagatera undi muhinza,bityo ,bityo igihugu kiriyongera mu bugari.Uko inka ibatsindira ibihugu ,ikabaha n’amaboko.
Nyamara kandi Umuhinza yamaraga gutsindwa ,bakamurekera aho ,akaguma kugira imihango ye ya Gihinza ari nako ayoboka uwamutsinze.Abahinza ba kera bagumyeho bagumana n’ingoma zabo,abatari bazifite ,bagumana imihango yabo y’Ubuhinza.Imiryango y’Abahima yari ifite ibihugu mu Rwanda rw’ibyo bihe bya kera ni iyi ng’iyi :
Abenengwe, Abasinga,Abazigaba,Ababanda, Abongera, Abahinda, N’abagara.
*Abenengwe
Igihugu cy’Abenengwe cyari muri Perefegitura ya Butare na Gikongoro (ubu ni mu Ntara y’Amajyepfo mu Turere twa Nyaruguru, Nyamagabe, Huye na Gisagara):Icyo gihugu cyari kibumbye : Ubusanza, Ubufundu,Nyaruguru, Nyakare, Bashumba, Buyenzi.
Igihugu cy’Abenengwe cyitwga Ubungwe,na n’ubu akarere ko mu Bisi bya Huye kitwa Ubungwe. Ingoma yabo y’Ingabe yitwaga Nyamibande.Aho batsindiwe yafashwe mpiri, ijya I bwami. Ariko hanyuma yarariboye “Bayitera imikwege ,bituma bayita Rwuma “.
Mu Bami b’Abenengwe ,uwari ku ngoma ku mwaduko w’Abanyiginya yari Rwamba wari wubatse Nyakizu mu Bashumba (Ubu ni mu Karere ka Gisagara ), Undi ni Samukende, umugabo wa Nyagakecuru, n’umuhungu we Rubuga watsinzwe igihugu cye kikagarurwa n’u Rwanda.
*Abasinga
Abasinga bari ugutatu :
Abasangwabutaka ,Abanyiginya basanze bategeka
Abanukamishyo ,bazanye n’umutware wabo Runukamishyo
Abagahe, baturutse mu Bugahe bw’I Ndorwa hanyuma y’Abanukamishyo.
Abagiraga ingoma ni Abasangwabutaka ,ari nabo bita “Ababyara-bami” kuko bigeze kubonekamo Abagabekazi mu itangira ry’Ingoma Nyiginya .Abandi badutse mu Rwanda izina Abasinga rimaze gucibwa ku Ngoma.Umwe mu BamI b’Abasinga w’igihangange wamamaye ni Rurenge ,niwe bakurijeho rya zina ryo kwitwa ABARENGE
Abarenge yari inzu ivamo Abami babo.Igihe cy’Umwaduko w’Abanyiginya Umwami wabo yari Jeni ya Rurenge wari utuye ku Rwerere rw’I BugoyI (ubu ni mu Karere ka Burera ) Ingoma yabo y’Ingabe yitwaga “MPATSIBIHUGU”.Ibihugu by’Abasinga (Burwi ) byateruriraga Mvejuru ,Buhanga –Ndara bikazana Nduga yose ,bikagarurwa na Nyabarongo na Mukungwa (mu burasirazuba ),bigasesera mu Bugoyi n’inyuma y’I Birunga mu bya Gishari ,bigahera no mu Bunyambiriri bikagarurwa n’I Kivu.
*Ababanda
Ababanda baturutse mu bya Bwanacyambwe ,batunguka mu Nduga harateye amapfa.Bakihagera imvura iragwa ,Rubanda barashika babazanira amasororo .Umutware wabo arayanga ati :Keretse mu nzaniye Kimezamiryango cya Rurenge (niwe Musinga wayoboraga Nduga icyo gihe )niwe wabiciye imvura. Abanyanduga barabyemera batera Kimezamiryango apfana nabe bose. Wa mutware w’Ababanda yiha icyo gihugu, arimbura Abasinga bakomeye kugirango batazamwiganzura. Abamuzunguye bakomeye ni Sabugabo n’umuhungu we Nkuba n’Umwuzukuru we Mashira. Ababanda Ingoma y’ingabe yabo yitwaga Nyabahinda. Usibye ko Ingoma yabo itamaze kabiri yigaruriwe na Mibambwe I Sekarongoro I Mutabazi I ahasaga mu w’1411.
*Abongera
Abongera batwaraga ibihugu byo mu Bwanacyambwe n’u Buriza .Uturere batwaraga ni ahari u Bumbogo ,u Banacyambwe ,u Buriza n’u Busigi .Ingoma y’Ingabe yitwaga Kamuhagama.
*Abazigaba
Abazigaba bari mu mahugu ya Ruguru ya Muhazi bakerekeza mu Mutara. Batwaraga mu Rweya igihe Abanyiginya badutse mu by’ino.Ingoma yabo ikitwa Sera.
*Abahinda
Abahinda, iryo zina ryabo rikomoka ku mwami wabo wa mbere witwaga Ruhinda,waremye igihugu kimwe cyakomatanyaga Ndorwa, u Bunyambo, Gisaka, Kalagwe n’u Bujinja.Ubwoko bwe yari Umugesera, nk’Abahinda bo muri ibyo bihugu.Ibihugu by’Abahinda biri mu Rwanda ni Mirenge ,Gihunya,Migongo byo mu Gisaka, Ingabe yabyo ikitwa Rukurura.Mubari aricyo Mazinga cyahoze ari igihugu ukwacyo.Ingabe yacyo ikaba Babasi yaturutse I Kalagwe.
*Abagara
Abagara ni abo kwa Nzira ya Muramira.Babita Abagara kuko batwaraga U Bugara,Ingoma yabo yitwaga Rugara.
Igihugu cy’u Bugara cyari mu mahugu akikije imigezi ya Burera n’iya Ruhondo ho mu Ruhangeri.Babumbaga ibihugu biri hagati ya Mukungwa na Base, bigaterura na Gahunga k’I Murera,bikarenguka mu Ndorwa y’u Bushengero no mu Bufumbira. Impugu dusigaranye z’icyo gihugu ni Bukonya, Kibali, Buberuka, Bugarura,Bukama-Ndorwan’igice cy’u Murera. Ibindi byaguye mu by’Abongereza bategekaga amahugu yo hakurya aho.
Ng’izo Ingoma zagengaga u Rwanda mbere y’umwaduko w’Abanyiginya.Mu itsitsurana ry’abamaraniraga ingoma, abatsindwaga bakarekerwa ingoma bari Abami b’Abahinza. Nta Mwami w’Umunyiginya watsindwaga ngo agumane Ingoma.
Umwami yagabanyaga abana be igihugu cyangwa abo bava inda imwe. Uwagabanye agahugu akakabamo nk’Umwami,abana be bakagakuranwamo iteka, bakemera Umwami bakamukeza.Umwami ntawe yanyagaga igihugu cye, icyoyarushaga abo bandi ni Ingoma y’Ingabe. Umutware yatwerwaga n’undi wo mu kindi gihugu akirwanaho akimaramariza.
Abahima bagitangira baremye ibihugu bigari.Bamaze kubirema,byemera ingoma bihuriyeho,ariko rero bene byo babitegekaga gihinza, akaba ari nayo mpamvu yatumaga Abanyiginya babitsinda,cyane cyane guhera ku ngoma ya Kigeli I Mukobanya wabimbuje gutegeka igihugu cyose wenyine
Uru Rwanda rwatangiriye kwaguka mu Bwanacyambwe,mu Buganza,mu Busarasi, mu Buriza,no mu Busigi. Aho rumariye kwambuka Nyabarongo rugeze mu Nduga,ingoma zo mu Gisaka n’izo mu Ndorwa zitunyaga ibihugu byinshi byo mu Buganza, mu Buriza no mu Bwanacyambwe. Aho rumariye kugwiza amaboko rurwana n’I Gisaka n’I Ndorwa bimara igihe kirekire rushirwa ruhatsinze.
Mu nkuru itaha tuzatangira igice gikuru kivuga“Imitegekere y’Ingoma Nyiginya”
Inganzo z’Abanditsi twisunze:
Ingoma I Rwanda: (Padiri .SIMPENZWE Gaspard ,1992)
Umusizi NSANZABERA Jean de Dieu
Twandikire kuri: [email protected]
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Ibyishimo ku mugore mu gihe cy’imibonano bimera bite?
Site aufeminin.com, igaragaza ko igihe cy’imibonano, umugore ageza ibyishimo bye ku ndunduro nyuma y’umunezero mwinshi aba yahawe n’igikorwa cy’imibonano, ibyo byishimo bikamurenga kandi bikaza bifite ingufu nyinshi cyane. Uko bigaragara, iyo umugore abashije kubigeraho, niho hantu umugore ashobora kubonera ibyishimo byinshi bishobora kubaho mu buzima. Iyo arangije rero, cyangwa se ibyo byishimo bye bigeze ku ndunduro, bikurikirwa n’agahe k’ikiruhuko, cy’umunezero, mbese cyo kuruhuka.
Ibimenyetso bigaragara ku mubiri w’umugore iyo yishimye aganisha ku kurangiza
Mu gihe tuvuga ko umugabo wari ufite igitsina cyafashe umurego gitangira gusohora, umugore we rugongo ye (clitoris) isa n’aho isubirayo cyane cyane ko mu gihe cyo kubishaka iba yatumbye cyangwa se yahagurutse nk’uko igitsina gabo kibigenza, noneho mu myanya y’igitsina gore iri imbere ukinjira ikikanya ku buryo buhutiyeho, maze umugore akumva utuntu tumuzamukamo.
Muri ako kanya umutima uratera cyane, bityo n’imitsi y’amaraso nayo ikabyimba. Ibi byose biterwa na bya byishimo bidasanzwe umugore wese yifuza kugeraho. Kandi ibi si igitangaza kuko mu gihe cy’ibi byishimo bikomeye, umubiri w’umuntu uvubura umusemburo witwa endorphine, uyu musemburo ukaba n’ubusanzwe ariwo utera ibyishimo by’umubiri no mu buzima bwa buri munsi, aho wumva unezerewe cyane ku buryo nta wundi muntu mwaba muhuje kunezererwa muri ako kanya.
Aha rero, nibwo bamwe mu bagore bazana amazi. Cyangwa se banyara nk’uko mu Kinyarwanda tubyita.
Bamwe mu bagore baherekeresha uku kwishima ibindi bimenyetso bimwe na bimwe nko kuvuza induru, kurira, kuniha, kunosha uwo muri kumwe, kumufata ukamukomeza, guceceka ntukome, kuvuga amagambo menshi ariko atari kuri gahunda, n’ibindi byinshi bitandukanye bitewe na buri muntu uko abyifatamo.
Iby’amazi abagore bamwe bazana mu gihe cy’imibonano
Dutangira mu kuganira ku mazi umugore azana igihe cyo gukora imibonano mpuzabitsina, nakubwira ko usanga akenshi mu mico itandukanye hirya no hino ku isi, aya mazi batayabona neza, ndetse ugasanga batanashaka ko umugore yayazana, uyazanye bakaba bamufata nabi. Ibingibi ngo bikaba ari imico iri hirya no hino usanga yaragiye ibangamira ibyishimo by’umugore, cyane cyane ko usanga ibyishimo umugore abonera mu mibonano mpuzabitsina aribyo bimutera kuzana ayo mazi iyo ayagira, kuko atabashije kwishima ubwo nyine n’ayo mazi ntiyayazana.
Amahirwe tugira mu Rwanda, ni uko umuco utegeka abagabo gukora ku buryo abagore bayazana, ubwo ngo nibwo baba babatereye urubariro neza. Ibyago birimo, ni uko atari abagore bose bashobora kuzana ayo mazi akagaragara, kabone naho baba baterewe urubariro uko bikwiriye ndetse nabo bakabyishimira.
Reka twifashishe ibitabo bitandukanye birimo A New View of a Woman’s Body. Ubundi kunyara ku mugore, cyangwa se kuzana amazi igihe cy’imibonano mpuzabitsina, biba ku mugore igihe ari hafi y’ibyishimo bye nyamukuru, cyangwa se igihe ageze kuri ibyo byishimo bye. Ayo mazi aza ntangana ku bagore bose, kandi ngo ku bagore benshi aza ari makeya. Ariko nanone, ibi ntibibuza ko ku bandi bagore noneho ngo bwo aza ari menshi cyane. Kuri aba bagore bazana aya mazi ku bwinshi, nibo mu gifaransa bita femmes fontaines.
Abashakashatsi bagerageje kubikoraho kugirango bamenye aho aya mazi yaba aturuka. Bavuga ko ngo aya mazi atandukanye cyane n’andi matembabuzi yose cyangwa se ururenda rwaba ruvuburwa n’igitsina gore kugirango imibonano igende neza. Muri ayo asanzwe avuburwa n’igitsina gore, hakaba harimo aza ameze nk’amavuta aturuka muri glandes de Bartholin. Ayangaya yo tuvuga, mu kinyarwanda bita kunyara ku mugore, ngo yo yaba avuburwa na glandes de Skene, kandi akaza umugore atabitekerejeho mu gihe yishimye cyane.
Ese aya mazi yaba ari inkari ?
Icyo nakubwira muri aka kanya ni uko ubushakashatsi butarahuriza ku kintu kimwe. Urugero, nk’umugabo witwa Gary Schybach, yakoreye ubushakashatsi bwe kuri bene abo bagore bazana amazi menshi rwose mu gihe bishimiye imibonano. Ngo rero uyu mugabo, yaba yarasanze amenshi muri ayo mazi ava mu ruhago rw’inkari, mu gihe aza aturutse muri glandes de skene ngo yaba ari make cyane !
Hari n’abandi bavuga ngo izo glandes de Skenes ku mugore zigereranywa na prostate y’umugabo. Prostate ku mugabo akaba ari umwe mu myanya myibarukiro ye, ivubura igice kimwe mu matembabuzi agize amasohoro. Abangaba bakaba bemeza ko izo glandes de Skenes, n’ubwo ari ntoya, ariko ngo zifite ubushobozi bwo kuvubura ayo mazi menshi igihe umugore agize ibyishimo mu mibonano.
Glandes de Skene ni iki ?
Izi mvubura za Skene, zavumbuwe n’umugabo witwa Alexender Skene mbere y’1900. Agasaho zibamo ngo kaba gakoze nk’aka prostaste ku mugabo. Amazi glandes de Skene zivubura, ngo asohokera ku twobo tubiri turi ku mpande zombi hafi y’umwinjiriro w’igitsina gore.
Aya mazi akorwa na glandes de Skene igihe cy’imibonano mpuzabitsina gusa, agakorwa ari uko umugore anyuzwe n’igikorwa cy’imibonano mpuzabitsina ari gukorerwa, n’ubwo bwose ashobora kuba yasohoka ibyishimo by’uyu mugore bitaragera ku ndunduro, ndetse akaba yanasohoka inshuro zirenze imwe ku bagore bamwe.
Aya mazi ashobora kuvuburwa ariko ntagaragare
Kuba rero utabonye umugore azana aya mazi, ntabwo bivuga ko atigeze avuburwa. Ngo ku bagore bamwe, kandi ni na benshi, aya mazi aravuburwa ariko akaza ari make cyane ku buryo utamenya ko yahabaye. Mu gihe hari abandi bazana menshi cyane ku buryo ngo ujya kubona ukabona arirashe ku buryo bufatika.
Glandes de Skene na Point G
Akamaro ka glandes de Skene kagereranywa n’aka Point G. Gusa, n’ubwo basa n’ababihuza, Point G yo ngo yaba itavubura amazi, ahubwo ngo iyo ikorakowe, cyangwa se umugabo abashije kuyigeraho, ngo niyo ituma ibyishimo by’umugore bizamuka bikagera ahantu hakomeye. Iyi Point G yo, ngo ikaba ikomora izina ryayo kuri Ernest Grafenberg, ari we wabaye uwa mbere mu gukora ubushakashatsi ku byishimo by’umugore, hari mu 1950. Mu 1982, nyuma y’uko ibisobanuro kuri iyi point G byari bimaze gusohoka mu gitabo cyakunzwe cyane cyavugaga kuri sexualité, nibwo abantu bose batangiye kwemera ko umugore koko ashobora kuba afite aha hantu hamutera ibyishimo bikomeye ndetse hakanamufasha kuba yazana ya mazi igihe ayagira.
Abahanga rero ntibarabasha kugaragaza niba Point G ari agace runaka, gateye ukwako ngo berekane n’uko gateye, cyangwa se niba ari ibintu runaka byishyira hamwe bikabyara aho hantu hatuma umugore agira sensibilité cyangwa se ubwumvumve bumusunikira kugera ku byishimo by’agatangaza.
Ese umugabo ashobora kubasha gushimisha umugore we igihe afite igitsina kigufi ?
Dufatiye kuri Point G, birashoboka. Kuko niba koko aha hantu habaho, kandi umugabo n’umugore we bakaba bashobora kuhashakisha bakahabona, ikigaragara ni uko kuhagera bitasaba umugabo kugira igitsina kirekire, kuko ngo aho hantu hashakirwa kuva kuri cm1 kugera muri cm 4 ugana imbere. Ahubwo aha byatwereka ko kumenya kutihutira kwinjira gusa, ahubwo ukamenya no gushakira aho hafi, nabyo byagufasha kugerera umugore wawe aho yifuza ko umugerera.
Bavuga ko rero ngo aha hantu nyamurukuru ngo hakoze nk’akabumba gatoya, cyangwa se akabuye, kandi ngo uko umugabo agakorakora n’igistina cye, cyangwa se wenda n’intoki, ngo niko kagenda karushaho kubyimba. Ibi ariko ntibitangaje kuko n’igitsina gore ubusanzwe iyo gishatse gukora imibonano gihita cyiyongera mu bunini.
Aha ngo birasaba ubwitonzi kugirango umugabo amenye aho iyi Point G iherereye, kubera ko ngo usanga ku bagore benshi uriya mubiri wabo uba mu gitsina imbere igihe wamaze kwinjira, ngo wose ugira ubwumvumve budasanzwe butuma agera ku byishimo runaka, ariko ngo ntibiba bingana n’ibyo yagira uramutse umugereye aho hantu.
Abagore bazana amazi, naho bitagaragara, ngo ni benshi
Dukurikije ibyo docteur Cabello Santa Maria avuga rero, twasanga abagore benshi bazana amazi igihe barimo bakora imibonano kandi banyuzwe, kuko yerekana ko 75% by’abo yasuzumye bayagira. Aha ariko tuba twirengagije ibyo kuvuga ngo hari abazana menshi, ngo hari n’abazana makeya.
Noneho rero uretse kuvuga ngo abagore bagira amazi, abandi 39% bo bemeje ko rwose uretse no kuyagira, naho bayazana ntagaragare, ariko ngo bumva umubiri wabo, cyangwa se imyanya myibarukiro yabo iyarekura.
Aya mazi rero hari abagore bayarekura ari menshi ku buryo ngo hari ushobora kuzana angana na litiro yose, ikindi kandi ni uko ngo umugore ashobora kuyazana inshuro zirenze imwe mu gihe cy’umubonano umwe.
Abagore batazana amazi hari imyitozo bashobora gukora
Nk’uko rero n’umugabo urangiza vuba akora imyitozo yo kugirango azajye abitinza nibura ho gato, n’abagore batarabasha kuzana amazi no kugera ku ndunduro y’ibyishimo, ngo hari imyitozo bashobora gukora noneho ikazatuma bajya bayazana ndetse n’igihe bashatse kubitinza nabwo bakabishobora.
Icy’ingenzi rero gikomeye cyane, gishobora gufasha umugore kugera ku byishimo, ni ukuba yiteguye mu mutwe, kandi nta bindi bintu na bike atekerezaho, byaba ibimushimishije cyangwa se ibimuhangayikishije. Uretse mu mutwe kandi, umubiri w’umugore nawo ngo wakagombye kuba witeguye, cyane cyane inyama zifata ku magufa y’ikibero, kuko ngo kwirekura muri zo bidafasha gusa umugore kugera kuri bya byishimo bituma ya mazi aza, ahubwo ngo binafasha umugore kumva neza ukwinyeganyeza kw’igitsina gabo mu cye.source


text:
Kuri uyu wa Kane , sa kumi z’umugoroba nibwo hano Kicukiro hatangiye igiterane mpuzamahanga cyateguwe n’Itorero rya Eastwind rikorera mu Kagarama inyuma y’Akarere ka Kicukiro.
Hateraniye abantu batari bake , kandi urebye uburyo bakomeje kwinjira , biragaragara ko mu minota mike abantu bari buze guhagarara kubera ko hari kuza abantu benshi bavuye mu mirimo yabo itandukanye.
Iki giterane cyitabiriwe n’abantu benshi bagiye baturuka mu matorero atandukanye ya hano mu Rwanda . abandi ni abashumba b’Amatorero harimo abavuye muri EER Ruhengeli , Vivante Kigali , … .
Iki giterane kitabiriwe n’abahanzi kugiti cyabo nka Barnabas wahoze asengera muri Zion Temple ubu akaba yaje ayoboye Kingdom Tanzania akaba abarizwa muri Eastwind Tanzania , na Bright Karyango , Tuyishime Thacien TITUS wo muri ADEPR SEGEM
Umwe mu batumirwa bakuru muri iki giterane , akaba aturuka muri Leta zunze ubumwe z’Amerika ,ni Emma White wakize yaragenderaga mu kagare.
Pastor Prince Mobutu niwe ujyiye kwigisha Ijambo ry’Imana ku munsi wa kabiri , aravuga ubuhamya bwe ku munsi wa kabiri ati ” Mubutu yari Papa , yarafite icyubahiro, yitwaga udashobora gupfa , yahoraga yifuza ko bamubyinira , gusa igihe cyose yumvaga wabyinira izina Mubutu , iwacu munzi hari ibishushanyo , ariko nshuti zanjye , nti mugapfe kugura ibishushanyo mubonye . ibindi byose bijyanye n’ubu buhamya tuzabibagezaho mu mashusho .
Ubwo nakoreshaga Magie , nkagira amarozi , Ibiyobyabwenge , ninjiye munzu yanjye , nsangamo umuntu arampamagara mu mazina yanjye , ndamwitaba , uwo muntu nasanze ari Imana yangendereye ku girango ngo mve mu mwujima , Ijwi rimaze kumvugisha , nagize ubwoba , ngenda niruka ,njyenda kuri wa muntu wantoje Magie , maze arambwira ngo ninde wakubwiye ngo usenge amasengesho utajyaga usenga ? ampa ishapure ngo ninsenge Ndakuramutsa Mariya , afata amazi twakuye mu marimbi , Maze ya shapure irabura , mubiganza byanjye ndayibura . Imana irambwira iti ntimukanshakire mu mateka.
Mugihe President Mobutu bamusabaga gusengerwa , we yumvaga ko ntamana imurusha ubushobozi , niko kubwira abaje kumusengera ngo we ntashobora gupfukama , nibafate ibiganza byabo babishyire ku maguru ye , barabikoze nawe abasha gusinzira , mugitondo abyutse niko kuza n’amasoni menshi , abwira Prince Mobutu ko yasinziriye . ESE YAPFUYE AKIJIJWE ? n’ahejo ku munsi wa Gatatu w’Iki giterane.
Iki giterane kirangijwe no gusengera abemeye kwakira Yesu nk’Umwami n’umukiza .
Iki giterane kirashojwe , kizongera k’umunsi wejo sa Kumi zuzuye , muri kumwe n’Abavugabutumwa batandukanye , twababwira ko ubuhamya bwa Prince Mobutu buzakomeza mu gice cya Gatatu.
908 total views, 11 views today
Mwatubwiye uko mubireba live/on line natwe tukirebera ko tutari mu Rwanda.Murakoze.
Jewe ndasimye byose . BIG UP ni biza byose.
Mkoze neza ba Shemeji banje.
Comment from MWANZA TANZANIA
Umuhungu – Juvenary E. A. Matagili
FISHERS UNION ORGANISATION – FUO
P.O.BOX 2969 MWANZA TANZANIA
EMAIL:- fishersunion@gmail.com
Mob;- +255 755 876 335 / +255 784 876 335


text:
Gusiramura
Gusiramura ni uburyo bumwe bugendanye n’isuku ikorwa ku mubiri w’igitsina gabo by’umwihariko ku bwambure bw’umugabo cyangwa mu yindi mvugo havugwa igitsina cy’umugabo cyangwa igitsina cy’umwana w’umuhungu.
Ubundi ku bantu bari mu miryango cyangwa ibihugu bakora icyo gikorwa baba bumva ari ibintu bisanzwe. Ariko ku bandi bakomoka aho bidakorwa baba babona biteye ubwoba kuko rimwe na rimwe ntibaba bazi akamaro kabyo. Gusiramura rero bivugwaho byinshi. Nifuje ko guhera uyu munsi umenya amakuru nyayo kuri byo, kuko birakureba, niba atari wowe bazabaho ni umugabo wawe, musaza wawe, murumuna wawe, n’abandi.
Ni uburyo babaga agahu ko ku gitsina cy’abagabo (pénis), ako gahu kaba gapfundikiye umutwe w’igitsina (gland), iyo kavanyweho umutwe usigara hanze.
Ahanini abagabo basiramuye bagira uburyohe mu gihe cy’imibonano bungana n’ubwabadasiramuye.
Ariko rimwe na rimwe ahabazwe mu gihe cyo gusiramura hasigara inkovu, hari abagabo usanga bibangamiye cyangwa bakababara mu gihe cy’imibonano bitewe n’uburyo iyo nkovu yakize.
Hari abantu usanga barwanya iki gikorwa mu bihugu byateye imbere kuburyo bakora amashyirahamwe abirwanya. Kubwabo banga ko abana babagwa kandi ntabyo baba basabye. Bakaba bumva ko bajya bareka abana bagakura akaba aribo bihitiramo kwisiramuza igihe bumva babishatse.
Mu bihugu bikiri mu nzira y’amajyambere aho amazi atoroshye kubona, gisiramura bifasha mu buryo bw’isuku. Kuko hari umwanda ugenda wibika munsi y’agahu gapfundikiye umutwe w’igitsina. Iyo rero igitsina gisiramuye uwo mwanda ntawubaho. Ku badasiramuye bari ahantu hahora amazi, ni ngombwa koga buri munsi maze ugasunika agahu gapfundikiye igitsina kugirango woze umwanda wibika munsi yako.
Gusiramura ni ugukuraho uruhu ruto ruzengurutse igitsina cy’umugabo uhereye ku mutwe wacyo, ukaba ari umuco wamamaye cyane mu Bayahudi bitewe n’imyemerere yabo, aho basiramuraga umwana w’umuhungu umaze iminsi 8 avutse.
Mbere y`ubugimbi (puberté). Buri gihugu kigira umwihariko wacyo.
Gusiraura birababaza cyane niyo mpamvu abaganga batera ikinya (anesthésie) ugiye gusiramurwa.
Hari igihe gusiramura bikorwa nko kuvura, urugero nk’igihe agahu gapfundikira igitsina gafashe cyane kuburyo kanga gusubira inyuma ngo umutwe usohoke. Icyo gihe bivurwa no gusiramura.
Abayisilamu ndeste n’abayahudi. Naho aba gatolika (catholique), abaporo (protestantisme) na budisite (bouddhisme) ntabwo bakegeka icyo gikorwa.
Umugabo usiramuye asohora nk’umundi mugabo wese udasiramuye. Gusiramura ntacyo bihindura ku gusohora, ntibyongera igihe ntibinakigabanya.
Urugero[edit | edit source]
Nko kuba waracitse akaguru bitewe n’impanuka runaka, cyangwa ugacika akaboko cyangwa amaguru abiri, cyangwa yombi cyangwa se ubundi bumuga bwose waba ufite bitewe n’impanuka ariko ibindi bice byose by’umubiri bikora, ibyo byose twavuze ntibyakubuza kwisiramuza kuko ntacyo byaguhungabanya ku buzima bwawe usanganywe.
N’ubumuga busanzwe abantu babubona nko guhuma amaso kuba ikiragi kuba utumva n’ubundi bumuga bwose tutarondoye mubona. Ikigamijwe ahangaha ni ukumvikanisha uko aba Bantu bose twavuze bemerewe gusiramurwa igihe cyose abaye ari igitsina gabo.
Twavuze ku mwana ufite icyumweru kimwe, cyangwa se ukivuka, tuvuga no ku musore n’umugabo ndetse n’abasaza n’abo muri abo twavuze bahuye n’ubumuga umusomyi yakwibaza ati: gusiramurwa uri umwana no gusiramurwa uri mukuru ikiza ni ikihe? Byose ni byiza ku bantu bakuru biterwa n’igihe ubimenyeye kandi ugahita ubishyira mu bikorwa. Ibyiza tubona ni uko basiramurwa bakiri bato kuberako icyo gihe usiramuwe ntashobora kwitoneka ikindi kiza muri byo, iyo amaze gukura, agasanga asiramuye yumvako ariko yavutse kuberako aba atazi igihe yasiramuriwe. Ariko uko agenda akura, igihe kiragera akabimenya abibwiwe n’abandi cyangwa se nawe ubwe igihe kiragera akazabyimenyera; ko abona ba bahungu bavuka basiramuye ahubwo basiramurwa bakimara kuvuka kandi nawe ubwe aba abyibonera kubera ko aba amaze gusobanukirwa buri kimwe cyose.
Aha rero kumvikanisha ko buri mugabo wese atisiramuza yakwihutira kwisiramuza kuberako ari isuku kuri we nk’uko twigeze kubivugaho haruguru kuko birinda n’indwara zandurira mumibonano mpuzabitsina nku’ko muri buze kubisanga muri iki gitabo.
Gusiramura na SIDA[edit | edit source]
Igihe habayeho imibonano mpuzabitsina idakingiye (nta gakingirizo), ibyago byo kwandura SIDA ku mugabo usiramuye ni bike ugereranyije n’udasiramuye. Biterwa n’uko gusiramura bituma umubiri ugize umutwe w’igitsina ukomera, igihe umutwe ugipfundikiwe na kagahu ubaworoshye cyane. Uko koroha niko guha inzira virusi itera SIDA mu gihe cy’imibonano idakingiye. Ariko ntibivuzeko abasiramuye batayandura n’ubwo bo atari cyane nk’udasiramuye.
Nk’uko bitangazwa n’Umunyamabanga Nshingwabikorwa wa Komisiyo y’Igihugu yo Kurwanya Sida (CNLS) Dr Anita Asiimwe ngo iyi gahunda yakorewe igeragezwa mu turere twa Nyanza na Musanze, aho byagaragaye ko byitabiriwe n’umubare w’abantu benshi.
Kugirango iyi gahunda ibashe gushyirwa mu bikorwa neza, Kirota Kyampof Umuhuzabikorwa muri CNLS yatangaje ko guhera tariki ya 13 Ukuboza 2010 haratangira guhugurwa abaforomo 3 muri buri kigo nderabuzima, abaforomo 4 ndetse n’abaganga mu bitaro, aho bazaba bahabwa amahugurwa ku gikorwa cyo gusiramura. Iki gikorwa kizajya gikorerwa ku bigo nderabuzima ndetse n’ibitaro kandi bikorwe nta gahato.


text:
Inama 15 zagufasha kwirinda indwara ya diyabete
Bavandimwe basomyi ba IGIHE, tunejejwe no gufata umwanya ngo tuganire ku ndwara ya diyabete mu buryo bwimbitse, kugirango tubashe kuyirinda ku batarayirwara ndetse n’abayirwaye barusheho kugirwa inama zibafasha kubana nayo. Ku mugereka w’iyi nkuru kandi murabona ibitabo twifashishije.
Tuboneyeho gushimira impuguke mu by’imirire Maniraguha Martin wadufashije gutegura iyi nkuru. Nk’uko inkuru twanditse tariki ya 27/06/2010, ku ndwara ya Diabète, nta muti iragira wayivura ngo ikire. Ariko reka (...)
Bavandimwe basomyi ba IGIHE, tunejejwe no gufata umwanya ngo tuganire ku ndwara ya diyabete mu buryo bwimbitse, kugirango tubashe kuyirinda ku batarayirwara ndetse n’abayirwaye barusheho kugirwa inama zibafasha kubana nayo. Ku mugereka w’iyi nkuru kandi murabona ibitabo twifashishije.
Tuboneyeho gushimira impuguke mu by’imirire Maniraguha Martin wadufashije gutegura iyi nkuru. Nk’uko inkuru twanditse tariki ya 27/06/2010, ku ndwara ya Diabète, nta muti iragira wayivura ngo ikire. Ariko reka turebere hamwe inama 15 zadufasha kuyirinda :
1. Buri gihe ni ngombwa kugenzura uko wiyongera ibiro
Umubyibuho ni yo mpamvu ya mbere y’indwara ya diyabete y’ubwoko bwa 2. Hari ibintu bibiri rero umuntu akwiye gukora ngo ayirinde :
a) Kugenzura uko wiyongera ibiro wifashishije urutonde
rw’impuzandengo (BMI). Ibi bitanga ingaruka nziza mu kwirinda indwara ya diyabete n’izindi. Aha rero ni ngombwa kugenzura ibyo urya kandi na none ukarya ku rugero rukwiriye.
b) Niba ubona ibiro byawe bimaze kurenga, ni ngombwa kugira
gahunda yo kubigabanya. Kugabanya umubyibuho rero si ikintu cyoroshye, bisaba kwiyemeza ndetse n’ubufasha bw’inshuti n’abavandimwe.
Hari uburyo bwinshi umuntu yakoresha agabanya umubyibuho ukabije. Urugero:
1° Kwasa inkwi ukoresheje ishoka (indyabiti).
Ubushakashatsi bwerekanye ko iyo wasa inkwi igihe cy’isaha uba utakaje kilokalori 400 zishobora kubyarwa n’amagarama 44 y’ibinure. Ibi rero bigenda bigabanya umubyibuho kandi ku buryo budahenze.
2. Kumara nibura isaha yose woga mu kidendezi cy’amazi (piscine)
Bituma utakaza ingufu zingana na kilokalori 200 arizo zihwanye n’amagarama 22 y’ibinure byibitse mu mubiri. Ubu nabwo ni uburyo budahenze bwo kugabanya umubyibuho.
3. Kunywa amazi menshi akonje
Iyo unyoye amazi akonje, ni ngombwa ko umubiri utanga ubushyuhe kugira ngo ya mazi agere ku rugero rw’ubushyuhe bw’umubiri, ni ukuvuga dogere 37. Ubu bushyuhe buva mu gutwikwa kw’amasukari cyangwa urugimbu byibitse mu mubiri. Ibi bituma ya mavuta yatumye umubyibuho wiyongera agabanuka ari nabwo buryo bwo kugabanya uwo mubyibuho.
Urugero : Niba umuntu afashe ibirahuri 6 by’amazi akonje (kimwe gipima garama 250). Hazakoreshwa ibinure bingana iki ngo ubushyuhe bw’amazi buzamuke kuva kuri dogere 0 bugere kuri degere 37 z’ubumubiri ?
Igisubizo : Hakoreshejwe impine izwi mu butabire q = Mw x C x DT dusanga hazakoreshwa karoli 55 500 arizo zingana na kilokalori 55,5.
Izi kilokalori rero zitangwa n’amagarama 6 y’amavuta. Niba ibi ubikoze kabiri ku munsi umuntu atakaza garama 12. Ubu buryo tubonye bugabanya umubyibuho. Ariko ni ngombwa kugenzura ibyo urya kugira ngo udakuraho kandi usubizaho. Ni ukuvuga kugabanyaho 1/3 ku byo wari usanzwe urya, kugabanya umunyu wari usanzwe urya, kunywa litiro 2 z’amazi ku munsi ndetse no gufata ibyo kurya bikize ku myunyu ya potasiyumu, kalisiyumu na manyeziyumu.
2. Ni ngomwa kwitondera amavuta turya
Amavuta arakenewe mu mubiri. Atanga ubushyuhe kandi afasha mu iyubakwa ry’umubiri ndetse n’itembera ry’intungamubiri zimwe na zimwe. Aboneka cyane mu biribwa biva ku bihingwa n’ibiva ku nyamaswa nk’inyama n’amata.
Inama ni uko amavuta umuntu afata ku munsi atagombye kurenza 30 ku ijana ya za kalori zikenewe n’umubiri ku munsi. Kugirango ugere kuri iyi ntego rero ni ngombwa kugabanya amavuta ava ku nyamaswa n’ibiribwa bindi bikize ku mavuta (amafiriti, shokola, amandazi n’ibindi). Na none kandi ni ngombwa kwimenyereza ibiryo bidatekeshejwe amavuta.
3. Gabanya urugero rw’isukari icishijwe mu ruganda ufata
Hari inkomoko nyinshi y’amasukari. Ariko isukari icishijwe mu ruganda niyo ifata umwanya munini mu kongera indwara ya diyabete. Iyi sukari rero iboneka mu biribwa bimwe na bimwe n’ibinyobwa (imigati, amabombo, ibisuguti, fanta, imitobe, byeri n’ahandi) cyangwa abana bakayirya uko iri (kurigata). Ibi rero byongera kwigaragaza kwa diyabete y’ubwoko bwa 2. Ikindi kandi ni uko isukari yongera urugero rw’amavuta mu mubiri bigatera umubyibuho. Ni ngombwa rero gusimbuza iyi sukari ubuki, umutobe utongerewemo isukari cyangwa ibisheke bidaciye mu ruganda.
4. Ihatire kurya ibisukura umubiri (fibres)
Ibisukura umubiri (fibres) bifasha umubiri mu buryo bunyuranye :
Bikora nk’ umweyo mu rwungano ngogozi ku buryo byirukana imyanda yihisha mu mara ikaba yatera kanseri y’urura runini.
Bigabanya urugero rw’isukari yakagombye kugera mu maraso ivuye mu byo turiye (limiter l’absorption). Ibi bikagabanya ibyago byo kurwara diyabete.
Bigabanya urugero rw’amavuta yakagombye kugera mu maraso avuye mu byo turiye;
Bituma umwanda mukuru usohoka neza bigatuma twirinda indwara yitwa hémoroïde (soma emoroyide);
Bigabanya umubyibuho kuko bigabanya urugero rw’ibyo turya bigera mu maraso.
Ni ngombwa rero gukunda kurya imboga, imbuto ndetse n’ibinyampeke bidahinduye kugira ngo twunguke ibyiza by’ibi byo kurya. Ni ngombwa kutarenza garama 25 za fibres ku munsi.
5. Hagarika kunywa itabi
Guhagarika itabi bigabanya cyane kanseri n’indwara ya diyabete y’ubwoko bwa 2 byuririra ku itabi.
Ubushakashatsi bwerekanye ko abantu bahagarika itabi mbere y’imyaka 50 bagabanyaho icya kabiri ibyago byo gupfa mu myaka 15 ikurikiyeho. Ni ukuvuga ko abantu bahagarika itabi babaho igihe kirekire ugereranyije n’abakomeza kurinywa. Ikindi kandi umuntu umwe kuri babiri afite ibyago byo kurwara diyabete ugereranyije n’abatarinywa. Guhagarika itabi ntibikunda koroha bitewe n’akamenyero. Niyo mpamvu bisaba kwiyemeza ndetse n’ubufasha bw’inshuti, abavandimwe n’ab’umuryango.
6. Iga guhangana n’ikibazo cyo kunaniza ubwonko (stress)
Umunaniro w’ubwonko uterwa n’intekerezo kubera ibibazo, imiruho n’imihati duhura nabyo buri munsi. Uyu munaniro utera indwara ya diyabete akaba ari yo mpamvu ari ngombwa kumenya uburyo bwo guhangana n’uyu munaniro.
Uburyo bwiza rero bwo guhangana n’uyu munaniro ni ukugira umuntu uganiriza ibyawe wumva wisanzuyeho. Kugerageza gukora uturimo two kukurangaza no kukwibagiza nko gusenga, kuririmba, gutembera.
Na none kandi bisaba gukora imyitozo ngororamubiri : kugendagenda, kwiruka, kugenda ku igare, gusimbuka umugozi, koga mu mazi menshi (piscine), gukina umupira w’intoki. Ariko ikiruta byose ni ikiruhuko.
Ubu buryo bwo guhangana n’umunaniro bukoreshwa n’abantu birinda indwara ya diyabete. Ariko kandi n’abamaze kuyirwara bakeneye gukoresha ubu buryo ngo babane neza n’indwara.
7. Ni ngombwa gukora imyitozo ngororamubiri
Imyitozo ngororamubiri irakenewe mu kwirinda indwara ya diyabete y’ubwoko bwa 2 n’izindi ndwara ziyuririraho. Imyitozo ni ingenzi cyane kubera impamvu zikurikira :
Ifasha umubiri kugumana ibiro bikwiriye;
Yongera imikoreshereze y’umusemburo wa insuline kubera ko igabanya ubudahangarwa bw’umubiri kuri uwo musemburo;
Ifasha kugira ubuzima bwiza bw’umutima no kumva umubiri umerewe neza muri rusange;
Imyitozo irinda kwiyongera kwa kolesiterole (ibinure byinshi mu mitsi itembereza amaraso mu mubiri);
Imyitozo ngororamubiri igira akamaro ko kurinda kanseri y’amabere n’iy’urura runini.
Ubushakashatsi bwa Finnish Diabetes Prevention bwerekanye ko imyitozo ngororamubiri igabanyaho 58 % ibyago byo kurwara diyabete y’ubwoko bwa 2. Imyitozo yakagombye gukorwa nibura iminota 30 buri munsi kandi hashingiwe ku miterere y’umuntu (ubukuru cyangwa uko amerewe mu mubiri).
8. Ni ngombwa kwisuzumisha
Abantu benshi usanga babana n’indwara ya diyabete batabizi. Kuyisuzumisha bituma tumenya urugero rw’isukari iri mu maraso yacu bigatuma dukora ibishoboka byose ngo igume ku rugero rudateje umubiri ikibazo.
Ikindi kandi, kwisuzumisha bituma dutangira kwivuza hakiri kare igihe dusanze twaragize ibyago byo kurwara. Ibi bituma tuyifatirana bikadufasha kwirinda kurembywa nayo hakiri kare.
Ibi rero bireba buri wese ariko cyane cyane ba bantu bafite ibyago byinshi (haut risque) byo kurwara indwara ya diyabete.
9. Itondere inzoga (boissons alcolisées)
Inzoga zigira uruhare runini mu kwangiriza umubiri wacu. Inzoga zirabujijwe ku buryo budasubirwaho ku bantu :
Batwite;
Barwaye igifu, umwijima, impindura;
Ku bantu bakoresha umuti bita chloropromide igihe barwaye diyabete.
Kubera ko rero inzoga ishobora kongera umubyibuho, gutera indwara z’umutima, indwara z’umwijima, diyabete y’ubwoko bwa kabiri, n’izindi. Ni byiza rwose ko umuntu areka inzoga.
10. Konsa igihe kigenwe
Konsa igihe kirekire birinda umwana indwara ya diyabete y’ubwoko bwa mbere. Naho guha umwana amata y’inka igihe kitaragera bimwongerera ibyago byo kurwara diyabete y’ubwoko bwa mbere. Ubushakashatsi bwerekanye ko 50 % by’abana bahawe amata batarageza ku mezi ane y’ubukure barwara diyabete y’ubwoko bwa mbere.
Ni ngombwa rero uko bishobotse kose konsa umwana kugira ngo tumurinde ibyago byo kwandura iyi ndwara.
11. Ni ngombwa kwikingiza
Kwikingiza ni imwe mu nama zo kwirinda diyabete y’ubwoko bwa mbere. Hari ubwo diyabete y’ubwoko bwa mbere iterwa na virusi zishobora kwinjira mu mubiri zigatuma ubutaraga bwawo bwangiza ingirabuzima zikora umusemburo wa insuline.
Indwara zimwe na zimwe nk’umwijima uterwa na virusi, imbasa, iseru, amashamba n’izindi ziterwa na virusi zishobora gutuma turwara indwara ya diyabete y’ubwoko bwa mbere. Mu rwego rwo kuyirinda ni ngombwa kwikingiza izo ndwara.
12. Irinde ikintu cyose cyangiza umwijima
Bizwi neza ko umwijima ariwo kigega cy’umubiri. Mu mwijima hatunganirizwa ibintu byose bizanywe n’amaraso bivuye mu mara. Ni ngombwa :
Kudafata ibyo kurya bigora umwijima mu mirimo yawo : ibinyamavuta n’ibyubaka umubiri byinshi;
Kwirinda inzoga;
Kwirinda imiti imwe n’imwe, itabi, ndetse n’ibyo bongera mu byo turya (additifs chimiques).
Nitudakurikiza aya mabwiriza, inshingano zimwe na zimwe z’umwijima zizatakara kubera kunanizwa. Muri izo nshingano twavuga nk’iyo kubika isukari. Niba iyi nshingano y’umwijima idakozwe nk’uko bikwiriye, indwara ya diyabete ihita yigaragaza.
13. Hitamo neza
Kugira ubuzima bwiza bisaba guhitamo neza. Kuko ingaruka zo guhitamo kwacu ku by’ubuzima ntizigera kuri twe ubwacu gusa, ahubwo zigera no ku bana bacu. Ibintu by’akoko (hérédité) bigira uruhare mu kwanduza indwara ya diyabete. Niba rero tubayeho ubuzima bwiza bidufasha kwirinda indwara nka diyabete na none kandi tukaba tunayirinze abana bacu.
Ariko n’ubwo twaba tudafite abana, tugomba kwiyitaho tukagira ubuzima bwiza maze tukagira umusanzu dutanga mu kubaka isi yacu.
14. Menya ko byose ari uburozi, ariko...
" Menya ko byose ari uburozi ariko biterwa n’urugero ubifasheho", byavuzwe na Palsales.
Twabonye ko bimwe mu byo kurya n’ubwo wabifata ku rugero rwo hasi bitera ibibazo bikomeye ku buzima. Ariko mu mitekerereze y’uyu muhanga tubonye haruguru, yerekana ko n’ibyo kurya byiza ufashe ku rugero rurenze bihinduka uburozi.
" Ushobora kuba ukoresha ibyo kurya byiza, nyamara kubera ko urya ibyo kurya byinshi, ushobora kugira ibiro birenze bigatera ingaruka ku buzima harimo n’indwara ya diyabete,... kurya ibyo kurya byinshi n’ubwo byaba ari byiza, nabyo bishobora kwangiza ubuzima... tugomba kumenya ko dukwiriye kurya amoko anyuranye y’ibyo kurya (indyo yuzuye), birimo intungamubiri za ngombwa dukeneye, kandi na none tukirinda kurya byinshi no kunaniza umubiri. Mu bintu byose birebana n’ubuzima, kutarenza urugero ni rwo rufunguzo".
15. Ibyo kurya byawe bibe umuti wawe
“ Ibyo kurya byawe bibe umuti wawe kandi umuti wawe ube ibyo kurya”, byavuzwe na Hippocrate. Uyu muhanga mu buvuzi ari nawe dukesha igitekerezo cy’ubuvuzi yerekana ko ibyo kurya byacu bigomba kuba imiti yacu. Ibi rero bisaba guhitamo mu byo turya ibigirira imibiri yacu akamaro, bikaturinda indwara cyangwa se bikaba byanazikiza.
Ariko kuko abantu badahuje ubumenyi ku byerekeye imirire, ni ngombwa ko udasobanukiwe yumva ko afite ikibazo akegera uwamufasha muri uru rwego.
Birashoboka ko umuntu yica amategeko y’imirire abizi cyangwa atabizi ariko ingaruka ziba zimwe. Niyo mpamvu rero tugomba kwita ku nshingano yacu yo gushaka amakuru ku buzima, maze ibyo kurya byacu bikaba umuti wacu.
Ibitabo byakoreshejwe :
1) OMS. Série de Rapports techniques n°916 (régime alimentaire, nutrition et prévention de maladies chroniques : rapport d’un groupe d’experts de l’OMS), Genève, Organisation mondiale de la santé, pp.73-96 (2003)
2) Diabète : Education et prévention, disponible sur le Website : www.worlddiabetesday.org/en/the-campain/diabetes-education-and-prevention,2009
3) Mc QUARRIE et al. Chimie générale, Bruxelles, De Boeck,p p243-281 (2003)
4) Dr Schneider Ernest. Santé par la nature : Traitement naturel des maladies, Madrid, Editorial Saféliz, 2è édition. Volume 2 pp. 235-236 (2004)
5) Elain Marieb. Anatomie et physiologie humaine, Bruxelles, De Boeck, 2eme édition, pp. 565-569 (2000)
6) Endocrinologie; compte rendu des conférences scientifiques de la division d’endocrinologie et du métabolisme de l’Hôpital St Michael’s (Univeristy of Toronto), disponible sur le website : www.endocrinologie_conférences.ca
7) Fédération internationale du diabète : Région Afrique, Manuel de formation pour les éducateurs sur le diabète pour l’Afrique subsaharienne, pp. 37-159 (2006)
8) Larousse médical/VUEF , 2006
9) CAIN et al.. Découvrir la Biologie, Bruxelles, De Boeck, 2ème édition, pp. 192 (2006)
10) Les causes du diabète, disponible sur : www.diabetnet.com
11) Dr Gomez, S.R. La santé par les plantes. Miami Florida, 1èreédition, pp.136-138 (2003)
12) Fédération Internationale du Diabète : Région Afrique. Guide de prise en charge du diabète de type 2 pour l’Afrique subsaharienne, pp.13-30 (2005)
13) Ministère de la santé. Guide thérapeutique standard du Rwanda, première édition, pp. 169-176 (2007)
14) SDA, Church, Health and Healing, 2010 p 72, 38,14
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Umusizi witwa Niyigaba Francois, izina ry’ubusizi rikaba Gasizi ka Sinza, mu mivugo igera kuri 35 amaze guhimba, uwitwa”Ninde uzasigarana isi “ niwo yakunze cyane bitewe n’ubutumwa atanga bukangurira ko nyuma yo gukosa haba hakiri inzira yo kwisubiraho.
Uyu mugabo w’imyaka 34, mu muvugo “Ninde uzasigarana isi” arondora ibyaha cyangwa se amakosa abantu batuye isi bakunze gukora, akagaragaza n’ukuntu bagenzi babo bahita babacira urubanza ko ari abanyamafuti. Umusizi rero akicyiriza avuga ati “ahise yisubiraho se”.
Dore urugero rwa bimwe mu bika by’wo muvugo we:
“Uyu muzehe ko ahatana, ari igihinza mu gihugu, kitagihwema guhemuka, ngo kirahiga guhaka isi, uboshye uhoraho yeguye, cyangwa Yezu azehetse. Ubuse yasigarana isi? Yego, gihise cyisubiraho se”.
“Umutware utwara ino ni umutwaro w’iyi si, si ibitwaro atwarana, ni ibitwika ino mitima, ni uwari atwite agata umutwe, ubu se yasigarana isi? Yego ahise yisubiraho se”.
Uyu musizi avuga ko gusiga bifasha ubikora kuvuga ibimurimo haba ibyo ashima cyangwa se ibyo anenga. Aragira ati” gusiga bituma ntacyo ntekereza kimpfiramo”.
Uretse uwo muvugo wa Ninde uzasigarana isi, uyu musizi azwi no ku yindi mivugo nka “Menya aho ubuhanga bwihishe” yahimbiye abanyeshuri bo mu murenge wa Runda ho mu karere ka Kamonyi, ubwo bakoraga urugendo rukangurira abantu gusoma; n’undi muvugo yise “Agasaraba niyorosa” ukunze kunyura kuri Radio Maria Rwanda.


text:
Filimi “Amaherezo” igiye kujya ahagaragara
Mu ntangiriro z’uyu mwaka wa 2013, filimi yiswe amaherezo izashyirwa ahagaragara, dore ko guhera mu kwezi kwa Nyakanga ubwo yakinwaga abantu bari bayitegereje ari benshi.
Iyi filimi y’urukundo izashyirwa ahagaragara tariki ya 7 mutarama 2013, igaragaramo ibikorwa by’imirwano (romantic action film) yakozwe na Flash Media Productions iyoborwa na Uwiringiyimana Jean-Claude umuhanzi wa sinema akaba n’Umwarimu muri Kaminuza y’u Rwanda, dore ko anahigisha amasomo arebana n’ibya sinema.
Inkuru y’iyi (...)
Mu ntangiriro z’uyu mwaka wa 2013, filimi yiswe amaherezo izashyirwa ahagaragara, dore ko guhera mu kwezi kwa Nyakanga ubwo yakinwaga abantu bari bayitegereje ari benshi.
Iyi filimi y’urukundo izashyirwa ahagaragara tariki ya 7 mutarama 2013, igaragaramo ibikorwa by’imirwano (romantic action film) yakozwe na Flash Media Productions iyoborwa na Uwiringiyimana Jean-Claude umuhanzi wa sinema akaba n’Umwarimu muri Kaminuza y’u Rwanda, dore ko anahigisha amasomo arebana n’ibya sinema.
Inkuru y’iyi filimi yubakiye ku nsanganyamatsiko y’urukundo rubangamirwa n’inyota y’ifaranga, ndetse n’umwijima w’ikibi (aho ubuhemu n’ubucuruzi bw’ibiyobyabwenge ndetse n’ubw’abana b’abakobwa bigera n’aho bibangamira urukundo rw’abari biteguye kurushinga). Amaherezo ariko hari uwiyemeza kugira icyo akora.
Iyi filimi izasohoka icyarimwe kuri DVD ari ibice bibiri, igice cya gatatu kikazaziraho nyuma. Mu ikinwa ry’iyi filimi, ntihitawe ku amagambo gusa (nko mu ikinamico) ahubwo hakibandwa no ku zindi ngeri zifasha filmi kuba icyo ari cyo (amabara y’amashusho, décor, imikoreshereze y’amatara, n’ibindi.
Intego ya Uwiringiyimana Jean-Claude ngo si ugucuranwa abantu batanguranwa gusohora filimei, ahubwo no ni ukunoza agaciro (quality) n’ubuhanga busabwa muri uwo mwuga.
Iyi filimi izasohoka igura abafaranga ibihumbi bibiri kuri DVD imwe y’umwimerere, ariko utwara ibyo bice byombi azajyaa atwara buri DVD ku mafaranga 1,500.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Rwanda | RUSIZI: INAMA Y’UMUTEKANO Y’AKARERE KA RUSIZI YAFASHE INGAMBA ZO GUKAZA UMUTEKANO.
Mu nama y’umutekano yaguye ngarukakwezi y’akarere ka Rusizi yo kuwa 28/09/2012, barebeye hamwe uburyo mu mirenge abaturage bitabiriye gahunda y’ikigega Agaciro Development Fund,izindi gahunda ziri mu bikorwa by’imihigo, izirebana no kubaka ibyumba by’amashuri na za biro z’utugari,kimwe n’aho za SACCO(Koperative z’imirenge zishinzwe kubitsa no kuguriza) zikorera,ndetse no kurebera hamwe aho ishyirwa mu bikorwa ry’igihembwe cy’ihinga 2013 A rigeze.
Ku ngingo irebana n’uko umutekano wifashe mu karere ka Rusizi,muri rusange basanze wifashe neza,bimwe mu byawuhungabanyije muri uku kwezi gushize kwa 9 hagaragajwe ubujura buciye icyuho,impfu mu mazi y’umugezi wa Rusizi, Ibiza byatewe n’imvura,urubura n’umuyaga byibasiye imirenge imwe n’imwe,aho byangije amazu y’abaturage mirongo inani n’umunani ( 88) mu murenge wa Bugarama, imirima n’imyaka mu mirenge ya Muganza,Butare,Bweyeye, Nkungu na Nyakarenzo nk’uko Umuyobozi w’akarere wungirije ushinzwe ubukungu HABYARIMANA Marcel ari na we wari uyoboye iyi nama yabitangaje.
Ikindi cyavuzweho ni umuntu uheruka kurohama muri uwo mugezi wa Rusizi arimo koga, akaba yari yaturutse mu Ntara y’Amajyepfo mu karere ka Nyaruguru. Kwitwararika ku kiyaga cya Kivu n’umugezi wa Rusizi,Gukaza amarondo, gukomeza guhanahana amakuru mu buryo bwihuse ku kintu icyo ari cyo cyose cyahungabanya umutekano,kurushaho kwita ku ikaye y’umutekano ya buri mudugudu,habarurwa ababa bahacumbitse bose hanamenyekana ikiba kibagenza, abaturage bagomba guhora bazirikana ko umutekano ari wo shingiro rya byose buri wese aharanira kuba ijisho rya mugenzi we,iyo akaba ari imwe mu myanzuro yafatiwe muri iyi nama y’umutekano yaguye y’akarere ka Rusizi.


text:
Gisagara: Urubyiruko rurahamagarirwa kwiga kuzigamira ejo hazaza
Urubyiruko rwo mu karere ka Gisagara rurashishikarizwa gukora ruzigama rugamije kwiteza imbere, aho gushaka kwibeshaho neza muri duke rubonye. Ibi bikaba ari ibigarukwaho mu mahugurwa ruri guhabwa ku bufatanye na RDB.
Mu mahuguwa agenewe urubyiruko rwibumbiye mu makoperative ari gutangwa ku bufatanye bw’akarere ka Gisagaa na RDB kuva tariki ya 10/02/204, urubyiruko rurigishwa byinshi bigamije kongerera ubumenyi amakoperative, bategurwa ko baba ba rwiyemezamirimo beza b’ejo hazaza kuko bizatuma biteza imbere n’igihugu muri rusange.
Mahoro Jean Marie Vianney umwe muri uru rubyiruko akaba akorera muri koperative Icyerekezo itubura imbuto zo gutera amashyamba, avuga ko hari byinshi bamaze kunguka nko gutandukanya umutungo w’umushinga n’uwabo, gutegura umushinga no kubarura neza ibyinjiye n’ibyasohotse, we yemeza ko aya masomo azatuma igihombo bajyaga bagira kivamo.
Ati “Aya mahugurwa yaje tuyakeneye kuko mu gushinga koperative no kuba abanyamuryango hari byinshi tuba tutazi, ariko aya mahugurwa azatuma tugira imikorere ibyara inyungu koko”
Ngendahayo Eduard umufashamyumvire wa RDB uhugura uru rubyiruko avuga ko aya mahugurwa azafasha uru rubyiruko kuzaba ba rwiyemezamirimo beza, bagakora imishinga ishobora kubatunga bagatanga n’akazi ku bandi.
Icyo Ngendahayo agarukaho ni uko urubyiruko rukwiye kwiga guhanga imirimo kuko ngo kwiga uteganya kuzakorera rubanda ntibikigezweho kandi n’akazi mu nzego za Leta ntikakwira abize bose.
Mu byo bigisha harimo kwiyemeza imirimo icyo ari cyo, ibiranga rwiyemezamirimo, isesengura bushobozi, ihitamo ry’umushinga n’ibishingirwaho, kumenya imikorere n’imikoranire no gukora inyandiko z’iteganyamushinga.
Bwana Eduard akomeza avuga ko icyo ashishikariza urubyiruko ari ugukora bakazigama byinshi kurya bikazaza nyuma kuko ngo igituma abantu muri rusange bananirwa ari uko iyo batangiye kugira icyo babona barya ntibibuke kuzigama.
Twibutse ko amahugurwa nk’aya yabaye mu mwaka ushize wa 2013, bamwe mu bahuguwe bakaba barashobye gukora imishinga ibyara inyungu, babifashijwemo n’ikigega BDF kibishingira 75% by’ingwate.
Urubyiruko ruri guhugurwa ni urwo muri koperative zitandukanye zo mu mirenge ya Ndora, Save, Kibirizi na Gishubi, bikaba biteganyijwe ko azamara ibyumweru bitatu abera mu bice bitandukanye by’akarere, akazarangira byibura hahuguwe abasaga 300.


text:
Kwigisha indagagaciro nyarwanda bikwiye kujyana n’uburere bwiza ku bana, “S.E MINEDUC”.
Iyo ababyeyi barera abana babo neza jenoside ntiyari kubaho
Posted on May 10, 2014 by admin in Imyitwarire
Bumwe mu butumwa bwatanzwe ubwo mu mujyi wa Butare bibukaga abana bazize jenoside yo mu w’1994, ku itariki ya 9/5/2014, ni uko iyo ababyeyi baza kurera neza abana babo, jenoside itari kubaho. Ubu butumwa bwatanzwe nyuma y’urugendo abana bo muri uyu mugi bakoze bibuka bagenzi babo.
Umwana uhagarariye bagenzi be bo mu karere ka Huye mu nama y’igihugu y’abana, Gad Nizeyimana, mu mwanya wa bagenzi be yavuze ko biyemeje kubumbatira ubumwe, ubutwari, gukunda igihugu n’ibindi bagamije kurwanya amacakubiri n’ingengabitekerezo ya jenoside. Kugira ngo ibyo babigereho ariko, ngo bakeneye ko ababyeyi babitaho, bakabarera bikwiye.
Yagize ati “turasaba ko mwatugenera igihe gihagije, mukita ku burere bw’abana, mukadusobanurira ku mateka yaranze igihugu cyacu, mugakurikirana imyigire yacu mu mashuri, mukadutega amatwi mwumva ibibazo dufite kandi mukadufasha kubifatira ingamba zikwiye.”
Yunzemo ati “Nimunyemerere kandi nsabe ko uburenganzira bw’abana bwakomeza kwitabwaho,. Tunamagana umuntu wese wakwambura umwana ubuzima cyangwa se akamuhohotera mu bundi buryo.”
Umuyobozi w’akarere ka Huye, Eugene Kayiranga Muzuka, na we yasabye aba bana kwibutsa ababyeyi igihe bateshutse ku nshingano zabo. Yagize ati “aho tuzajya dutezuka mujye mutwibutsa. Mutubwire muti ariko u Rwanda twifuza ntabwo ari uru. Turashaka u Rwanda tuzabamo kandi tuzabanamo neza. U Rwanda rurindwa ibikorwa byose bigamije kutuganisha aho twavuye.”
Alegisiya Mukeshimana waje aturuka mu nama y’igihugu y’abana, mu butumwa bwe na we yasabye abana kuba umusemburo w’ubumwe bw’Abanyarwanda, bakirinda amacakubiri kuko kuba bakomoka mu bwoko runaka ubwabyo ngo bitabatunga.
Yagize ati “Sinzi ko hari umwana utumva isomo neza wavuga ati bwoko bwanjye rwose mfasha nshobore gutsinda iri somo. Sinzi ko hari icyo bwamumarira. Sinzi ko hari umunyarwanda waburara hanyuma ati bwoko bwanjye mfashambone ibyo kurya hanyuma bugire icyo bumumarira.”
Yunzemo ati “ni yo mpamvu tuvuga ngo ibyo tubona bidafite ishingiro bidafite aho bituganisha nk’abanyarwanda ntitugomba kubyubakaho
Mu mudugudu wa Kabutare sitade Kamena iherereyemo, hiciwe abana bagera kuri mirongo ine bari baraturutse mu Bugesera bahunga.


text:
Urubyiruko rw’inkumi n’abasore bo mu karere ka Gisagara baratangaza ko bafite ubushake bwo gukora bakiteza imbere, ariko bakaba bagifite imbogamizi zo kuba amashuri y’imyuga n’udukiriro byabafasha kwihugura ngo babashe kwihangira umurimo bikiri bike muri aka karere, bagasaba ko hagira igikorwa.
Ubwo hizihizwaga umunsi w’umurimo mu karere ka Gisagara kuri uyu wa 01/05/2014 wizihirijwe mu murenge wa Nyanza, hagaragajwe byinshi bimaze kugerwaho, birimo amakoperative atandukanye yavutse kandi ari gukora kugirango abaturage bivane mu bukene, ndetse hagaragara n’abagenda bazamuka kugiti cyabo babikesha umurimo.
Iri terambere ariko kandi ngo ntiriragera kuri bose kuko hari bamwe mu rubyiruko bavuga ko bagifite imbogamizi kukuba bakwihangira umurimo, kuko amashuri akwiye kubibafashamo akiri make muri aka karere.
Ibi ngo bituma ntacyo bageraho kigaragara bitewe n’uko bahitamo kujya gufasha ababyeyi guhinga ariko kuko buba ari ubutaka buto kandi bw’umuryango wose ntibagire icyo bakuramo usibye ibyo kurya gusa kandi bakenera no kwambara ndetse no gutekereza ku buzima bw’ejo hazaza habo.
Nshimiyimana Jean Claude w’imyaka 19 akaba atuye mu murenge wa Nyanza muri aka karere ati “Jye ndahinga ngafasha ababyeyi tukabona ibyo kurya, yego ntitwanabura isabune cyangwa umunyu ariko nta kindi kirenze icyo nakuramo, nkeneye kugira ikindi nakora nkava mu buhinzi kuko sinazatera imbere gutya”
Ibi ninabyo Nyiraneza Alice nawe w’imyaka 21 akaba anafite umwana w’imyaka 3 yagarutseho avuga ko babaye bafite aho biga imyuga byabafasha kuva mu buhinzi budafite icyo bubagezaho bitewe n’uko nta n’amasambu bagira.
Ati “Nk’ubu twegerejwe amashuri y’imyuga nanjye nkabona aho niga nko kudoda cyangwa n’undi mwuga, byamfasha maze nkabasha kwiteza imbere ndetse nkabasha no kurera neza umwana wanjye”
Umuyobozi w’akarere ka Gisagara Léandre Karekezi mu butumwa bwe bw’uyu munsi w’umulimo yahamagariye abaturage bose gukora bagamije gutera intambwe mu iterambere, kandi abasaba kutagira umulimo basuzugura.
Ku kijyanye n’amashuri y’imyuga, yavuze ko muri gahunda akarere gafite ari ukugerageza gukwirakwiza amashuri y’imyuga mu karere, bagakora ku buryo byibura imirenge 2 cyangwa 3 yegeranye yabona ishuri.
Ati “Turi gukora ibishoboka ngo urubyiruko regerezwe amashuri y’imyuga kandi bizagerwaho ku buryo nta bazasigara batabonye aho bigira icyabafasha kwihangira umurimo no kwiteza imbere”
Mu rwego rwo gufasha abaturage kugana ku isoko ry’umulimo, abagera ku 127 bo mu murenge wa Nyanza muri aka karere basoje amahugura ku bubaji n’ubudozi ubu bakaba bigiye gushaka uko babyaza umusaruro ubumenyi bahawe.